cyanic-selkie/wikianc huggingface dataset:
ৰুদ্ৰমা দেৱী
পৰিয়াল আৰু উত্তৰাধিকাৰ
ৰুদ্ৰমা দেৱীয়ে প্ৰায় ১২৪০ খ্ৰীষ্টাব্দত চালুক্য সাম্ৰাজ্যৰ এটা সৰু শাখাৰ শাসক বীৰভদ্ৰক বিয়া কৰাইছিল। সামৰিক মিত্ৰতাৰ অংশ ৰূপে তেওঁৰ পিতৃয়ে এই বিবাহৰ আয়োজন কৰিছিল। বীৰভদ্ৰই ৰুদ্ৰমাৰ প্ৰশাসনত কোনো হস্তক্ষেপ কৰা নাছিল। এই দম্পত্তিহালৰ দুজনী তোলনীয়া জীয়েক আছিল। ৰুদ্ৰমা দেৱীয়ে সম্ভৱতঃ ১২৬১ খ্ৰীষ্টাব্দৰ পৰা ১২৬২ খ্ৰীষ্টাব্দলৈ পিতৃ গণপতিদেৱৰ সৈতে যুটীয়াভাবে ৰাজ্যৰ শাসন চলাইছিল। ১২৬৩ খ্ৰীষ্টাব্দত তেওঁ সাৰ্বভৌম শাসক হৈছিল। পূৰ্বৱৰ্তী শাসকসকলে কেবল অভিজাসকলৰ পৰাহে সেনা নিয়োগ কৰাৰ বিপৰীতে, তেওঁ সাধাৰণ মানুহৰ মাজৰ পৰা সেনা নিয়োগ কৰিছিল আৰু সেনাবাহিনীৰ সদস্যসকলৰ সেৱাৰ মূল্য হিচাপে ভূমি কৰ ৰেহাই দিছিল।
ৰুদ্ৰমাই ৰাজত্বৰ আৰম্ভণিতে পূব গঙ্গা সাম্ৰাজ্য আৰু দেৱনাগিৰিৰ যাদৱসকলৰ দ্বাৰা প্ৰত্যাহ্বানৰ সন্মুখীন হৈছিল। ১২৭০ দশকৰ পিছৰ ফালে পূব গঙ্গা সাম্ৰাজ্যক তেওঁ প্ৰতিহত কৰিবলৈ সক্ষম হৈছিল আৰু গোদাৱৰী নদীৰ সিপাৰলৈ পশ্চাদপসৰণ কৰিবলৈ বাধ্য কৰিছিল। তেওঁ যাদৱসকলকো পৰাজিত কৰি অন্ধ্ৰৰ পশ্চিমাঞ্চলৰ অপসাৰিত কৰিবলৈ সক্ষম হৈছিল। অৱশ্যে তেওঁ ১২৭৩ খ্ৰীষ্টাব্দৰ কায়স্থ সেনাপতি অম্বাদেৱৰ দ্বাৰা সৃষ্ট আভ্যন্তৰিণ কন্দলৰ সৈতে মোকাবিলা কৰিবলৈ সক্ষম হোৱা নাছিল। অম্বাদেৱে কাকতীয়সকলৰ অধীনস্থ হৈ থাকিবলৈ আপত্তি কৰিছিল আৰু দক্ষিণ পশ্চিম অন্ধ্ৰৰ বৃহৎ অঞ্চলত, নিজৰ প্ৰভূত্ব সাব্যস্ত কৰিছিল, যিটো এতিয়া গুণ্টুৰ জিলাৰ নামেৰে পৰিচিত।
ৰুদ্ৰমাই সম্ভৱতঃ ১২৮৯ খ্ৰীষ্টাব্দত অম্বাদেৱৰ সৈতে হোৱা যুদ্ধত ঢুকাইছিল, যদিও কিছুমান উৎসৰ মতে ১২৯৫ খ্ৰীষ্টাব্দলৈ তেওঁৰ মৃত্যু হোৱা নাছিল।
জনপ্ৰিয় সংস্কৃতিত
২০১৫ চনত চলচ্চিত্ৰ নিৰ্মাতা গণশেখৰে ৰুদ্ৰমাৰ জীৱনৰ আধাৰত ৰুদ্ৰমাদেৱী নামেৰে তেলেগু ভাষাৰ ছবি এখন নিৰ্মাণ কৰে; য’ত অভিনয় কৰিছিল অনুষ্কা শেট্টী, অল্লু অৰ্জুন, ৰাণা দাগ্গুৱতী আৰু কৃষ্ণণ ৰাজুৱে।
পেনিনচুলা পিকচাৰ্চে ষ্টাৰ মা চেনেলৰ বাবে ৰুদ্ৰমাদেৱী নামৰ টেলিভিচন ধাৰাবাহিক এখন নিৰ্মাণ কৰিছিল।
তথ্য উৎস
টোকা
উদ্ধৃতি
শ্ৰেণী:ভাৰতৰ শাসক শ্ৰেণী:প্ৰাচীন ভাৰতৰ নাৰী
বিলাতৰ চিঠি
বিলাতৰ চিঠি গ্ৰন্থখন হৈছে পত্ৰধৰ্মী ভ্ৰমণ সাহিত্যৰ অন্তৰ্গত এখন পুথি৷ গ্ৰন্থখনত জ্ঞানদাভিৰাম বৰুৱাই ইউৰোপলৈ যোৱাৰ অভিজ্ঞতা সম্পৰ্কে লিখিছে৷ এই পত্ৰবোৰ লেখকে বাঁহী কাকতলৈ প্ৰথমতে পঠিয়াইছিল৷ ধাৰাবাহিকভাৱে বাঁহীৰ প্ৰথম বছৰৰ দ্বিতীয় সংখ্যাৰ (১৯০৯ চন) পৰা প্ৰকাশ হয়। গ্ৰন্থ আকাৰে প্ৰথম প্ৰকাশ লাভ কৰে ১৯৪৮ চনত।
তথ্য সংগ্ৰহ
শ্ৰেণী:অসমীয়া গ্ৰন্থ শ্ৰেণী:সংকলন‎
মীৰা কুমাৰ
মীৰা কুমাৰ (Meira Kumar) এগৰাকী ভাৰতীয় ৰাজনীতিবিদ। তেওঁ পাঁচবাৰৰ বাবে লোকসভাৰ সাংসদ নিৰ্বাচিত হৈছিল। ভাৰতীয় জাতীয় কংগ্ৰেছৰ সক্ৰিয় সদস্য মীৰা কুমাৰ ২০১৭ চনৰ ভাৰতৰ ৰাষ্ট্ৰপতি নিৰ্বাচনত সংযুক্ত প্ৰগতিশীল মিত্ৰগোটৰ মনোনীত প্ৰাৰ্থী আছিল। ২০০৯ চনত বিনা প্ৰতিদ্বন্দ্বিতাৰে তেওঁ লোকসভাৰ পঞ্চদশ অধ্যক্ষ হিচাপে নিৰ্বাচিত হয়। তেওঁ লোকসভাৰ প্ৰথম গৰাকী মহিলা অধ্যক্ষ। তেওঁ অষ্টম, একাদশ, দ্বাদশ, চতুৰ্দশ আৰু পঞ্চদশ লোকসভালৈ সাংসদ হিচাপে নিৰ্বাচিত হৈছিল। ২০০৪ চনৰ পৰা ২০০৯ চনলৈ মনমোহন সিঙৰ মন্ত্ৰীসভাত তেওঁ সামাজিক ন্যায় আৰু সৱলীকৰণ মন্ত্ৰী হিচাপে কাৰ্যনিৰ্বাহ কৰিছিল।
২০১৭ চনৰ ৰাষ্ট্ৰপতি নিৰ্বাচনত তেওঁ বিপক্ষ দলৰ প্ৰাৰ্থী আছিল। এই নিৰ্বাচনত তেওঁ ৰাষ্ট্ৰীয় গণতান্ত্ৰিক মিত্ৰগোটৰ সমৰ্থিত প্ৰাৰ্থী ৰাম নাথ কোৱিন্দৰ হাতত পৰাজয় বৰণ কৰে। কিন্তু এই নিৰ্বাচনত তেওঁ ৩,৬৭,৩১৪ মূল্যৰ ভোট লাভ কৰি সৰ্বোচ্চ ভোট লাভ কৰা পৰাজিত প্ৰাৰ্থী হৈ পৰে। ইয়াৰ লগতে তেওঁ এগৰাকী অধিবক্তা আৰু ভূতপূৰ্ব কূটনীতিবিদ আছিল।
প্ৰাৰম্ভিক জীৱন
১৯৪৫ চনৰ ৩১ মাৰ্চ তাৰিখে বিহাৰৰ আৰাহ জিলাত মীৰা কুমাৰৰ জন্ম হৈছিল। তেওঁৰ পিতৃ জগজীৱন ৰাম আৰু মাতৃ ইন্দ্ৰানী দেৱী। তেওঁৰ পিতৃ এগৰাকী স্বাধীনতা সংগ্ৰামী, দলিত নেতা আৰু ভাৰতৰ ভূতপূৰ্ব উপপ্ৰধানমন্ত্ৰী আছিল।
তেওঁ প্ৰথমে ডেহৰাডুনৰ ৱেলহাম গাৰ্লছ স্কুল আৰু পিছলৈ জয়পুৰৰ মহাৰাণী গায়ত্ৰী দেৱী পাব্লিক স্কুলত শিক্ষা লাভ কৰে। কিছুসময়ৰ বাবে তেওঁ বনস্থলী বিদ্যাপীঠতো শিক্ষা গ্ৰহণ কৰিছিল। তাৰপিছত তেওঁ দিল্লী বিশ্ববিদ্যালয়ৰ অন্তৰ্গত ইন্দ্ৰপ্ৰস্থ কলেজ ৰ পৰা কলাৰ স্নাতকোত্তৰ আৰু মিৰাণ্ডা হাউচৰ পৰা আইনৰ স্নাতক ডিগ্ৰী লাভ কৰে। ২০১০ চনত বনস্থলী বিদ্যাপীঠে তেওঁক সন্মানীয় ডক্টৰেট ডিগ্ৰী আগবঢ়ায়।
ৰাজনৈতিক জীৱন
১৯৮৫ চনত মীৰা কুমাৰৰ ৰাজনৈতিক জীৱন আৰম্ভ হয়। একেবছৰে তেওঁ ভাৰতীয় জাতীয় কংগ্ৰেছৰ প্ৰাৰ্থী হৈ বিজনৰ লোকসভা সমষ্টিৰ পৰা নিৰ্বাচিত হয়। তেওঁ বিজনৰ লোকসভা সমষ্টিৰ পৰা অষ্টম লোকসভালৈ আৰু কাৰল বাগ সমষ্টিৰ পৰা একাদশ আৰু দ্বাদশ লোকসভালৈ নিৰ্বাচিত হৈছিল। ১৯৯৬ চনত বিজেপিৰ ঢৌত তেওঁ প্ৰথম বাৰৰ বাবে লোকসভা নিৰ্বাচনত পৰাজিত হলেও তেওঁ ২০০৪ চনত চাচাৰাম সমষ্টিৰ পৰা পুনৰাই লোকসভালৈ নিৰ্বাচিত হয়। একে সমষ্টিৰ পৰা ২০০৯ চনত তেওঁ আকৌ লোকসভালৈ এবাৰ নিৰ্বাচিত হয়। ২০১৪ চনৰ লোকসভা নিৰ্বাচনত তেওঁ চেদি পাছৱানৰ পৰা পৰাজিত হয়।
২০০৪ চনৰ পৰা ২০০৯ চনলৈ মনমোহন সিঙৰ মন্ত্ৰীসভাত তেওঁ সামাজিক ন্যায় আৰু সৱলীকৰণ মন্ত্ৰী হিচাপে কাৰ্যনিৰ্বাহ কৰিছিল। ২০০৯ চনত বিনা প্ৰতিদ্বন্দ্বিতাৰে তেওঁ লোকসভাৰ পঞ্চদশ অধ্যক্ষ হিচাপে নিৰ্বাচিত হয়। তেওঁ লোকসভাৰ প্ৰথম গৰাকী মহিলা অধ্যক্ষ।
২০১৭ ৰাষ্ট্ৰপতি নিৰ্বাচন
২০১৭ চনৰ ৰাষ্ট্ৰপতি নিৰ্বাচনত তেওঁ বিপক্ষ দলৰ প্ৰাৰ্থী আছিল। এই নিৰ্বাচনত তেওঁ ৰাষ্ট্ৰীয় গণতান্ত্ৰিক মিত্ৰগোটৰ সমৰ্থিত প্ৰাৰ্থী ৰাম নাথ কোৱিন্দৰ হাতত পৰাজয় বৰণ কৰে। কিন্তু এই নিৰ্বাচনত তেওঁ ৩,৬৭,৩১৪ মূল্যৰ ভোট লাভ কৰি সৰ্বোচ্চ ভোট লাভ কৰা পৰাজিত প্ৰাৰ্থী হৈ পৰে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় প্ৰশাসনিক সেৱাৰ বিষয়া শ্ৰেণী:ভাৰতীয় কূটনীতিবিদ শ্ৰেণী:ভাৰতীয় ৰাজনীতিবিদ শ্ৰেণী:লোকসভাৰ অধ্যক্ষ
শুক্ৰেশ্বৰ মন্দিৰ
শুক্ৰেশ্বৰ মন্দিৰ হ'ল অসমৰ কামৰূপ জিলাত অৱস্থিত এটা গুৰুত্বপূৰ্ণ শিৱ মন্দিৰ। আহোম ৰজা প্ৰমত্ত সিংহই ১৭৪৪ চনত শুক্ৰেশ্বৰ মন্দিৰ নিৰ্মাণ কৰিছিল। গুৱাহাটী মহানগৰীৰ পাণবজাৰ নামে ঠাইত মহাবাহু ব্ৰহ্মপুত্ৰৰ দক্ষিণ পাৰে থকা শুক্ৰেশ্বৰ বা ইটাখুলি পাহাৰত মন্দিৰটো অৱস্থিত।
বাহ্যিক সংযোগ
শ্ৰেণী:অসমৰ ধৰ্মীয় স্থান শ্ৰেণী:হিন্দুধৰ্মৰ মঠ-মন্দিৰ
৫ অক্টোবৰ
বাহ্যিক সংযোগ
শ্ৰেণী:অক্টোবৰ শ্ৰেণী:ইংৰাজী বৰ্ষপঞ্জীৰ দিন
অভিজিৎ শাৱন্ত
অভিজিৎ শাৱন্ত (अभिजीत सावंत; জন্ম অক্টোবৰ ৭, ১৯৮১) মূলতঃ এজন ভাৰতীয় নেপথ্য গায়ক, অভিনেতা আৰু উপস্থাপক।
শ্ৰেণী:ভাৰতীয় কণ্ঠশিল্পী শ্ৰেণী:ভাৰতীয় অভিনেতা শ্ৰেণী:জীৱিত ব্যক্তি
পৰ্ণগ্ৰাফি
পৰ্ণগ্ৰাফি (Pornography; সংক্ষেপে "পৰ্ণ"; Porn) যৌন আবেগ সৃষ্টিৰ উদ্দেশ্যে যৌনসংক্ৰান্ত বিষয়বস্তুৰ প্ৰতিকৃতি অঙ্কন বা পুঙ্খানুপুঙ্খ বৰ্ণনা। পৰ্ণগ্ৰাফি শব্দটি গ্ৰীক শব্দ "পৰনোগ্ৰাফিয়া"ৰ পৰা আহিছে। পৰ্ণগ্ৰাফি বিভিন্ন মাধ্যমৰ দ্বাৰা উপস্থাপন কৰা হয়, এই সমূহৰ ভিতৰত অন্তৰ্ভুক্ত হৈছে আলোচনী, এনিমেছন, লেখা, চলচ্চিত্ৰ, ভিডিঅ', ছবি, শব্দ ৰেকৰ্ডিং, ভিডিঅ' গেম ইত্যাদি। এই শব্দটোৱে 'লাইভ' পৰিদৰ্শন যেন 'যৌন অনুষ্ঠান' আদিক নুবুজায়। বৰ্তমানৰ পৰ্ণগ্ৰাফিৰ প্ৰাথমিক বিষয় হৈছে পৰ্ণ মডেল সকলৰ দ্বাৰা স্থিৰ চিত্ৰ আৰু যৌন কাৰ্যৰ চিত্ৰণ।
সমাজৰ বিভিন্ন গোটে বিভিন্ন মাধ্যমেৰে যৌন আচৰণৰ মুক্ত প্ৰদৰ্শনক, অনৈতিক, নিচা যুক্ত, আৰু ক্ষতিকাৰক বুলি যুক্তি দৰ্শাইছে আৰু তেওঁলোকে এই সমূহক অশিষ্টআইনৰ অধীনত দমন কৰা, চেন্সৰ কৰা বা অবৈধ ঘোষণা কৰাৰ বিষয়ে বিবেচনা কৰিছে। পৰ্ণগ্ৰাফৰ সংজ্ঞাও বিভিন্ন ঐতিহাসিক, সাংস্কৃতিক আৰু ৰাষ্ট্ৰীয় প্ৰেক্ষাপটত পৃথক পৃথক ভাৱে বৰ্ণনা কৰা আছে।
যৌনতাৰ আলোচনা আৰু উপস্থাপনৰ প্ৰতি সামাজিক মনোভাৱ পশ্চিমীয়া দেশবোৰত অধিক সহনশীল হৈ উঠিছে, আৰু অশ্লীলতাৰ আইনী সংজ্ঞা সীমিত হৈ পৰিছে। ১৯৬৯ চনত আমেৰিকা যুক্তৰাষ্ট্ৰত মুক্তি' প্ৰাপ্ত এণ্ডী ৱাৰহলৰ প্ৰথমখন প্ৰাপ্ত বয়স্ক চলচ্চিত্ৰ 'ব্লু মোভি'ৰে আৰম্ভ হৈছিল পৰ্ণগ্ৰাফিৰ সোণালী সময় (১৯৬৯–১৯৮৪) য'ত সৰ্বশ্ৰেষ্ঠ মানদণ্ডৰ পৰ্ণগ্ৰাফ চিনেমাসমূহ মূল সংস্কৃতিৰ অংশ হৈ পৰে।
ব্যুৎপত্তি
পৰ্ণগ্ৰাফি শব্দটো প্ৰাচীন গ্ৰীক শব্দ πόρνη (pórne বা "বেশ্যা") আৰু πρνεα (porneía অৰ্থাৎ "পতিতাবৃত্তি") আৰু γράφειν (gráphein অৰ্থাৎ "লিখিবলৈ বা ৰেকৰ্ড কৰিবলৈ") ৰ পৰা সৃষ্টি হৈছে।
১৮০০ খ্ৰীষ্টাব্দত ফৰাচী ভাষাত "পৰ্ণগ্ৰাফি" শব্দটোৰ ব্যৱহাৰ কৰা হৈছিল। শব্দটো ১৮৫৭ লৈকে চিনাকি শব্দ হিচাপে বা ফৰাচী আমদানি হিচাপে ইংৰাজী ভাষাত প্ৰৱেশ কৰা নাছিল। এই শব্দটো ধ্ৰুপদী পণ্ডিত সকলৰ দ্বাৰা "বেশ্যা" শব্দৰ লিখিত ৰূপ হিচাপে চিনাকি কৰোৱা হয়। কিন্তু এই শব্দৰ দ্বাৰা "কলা আৰু সাহিত্যৰ যিকোনো অপত্তিজনক বা অশ্লীল বিষয়"ক বুজোৱা হয় বুলি বহুল ভাৱে প্ৰসাৰিত হৈ পৰে। ১৮৬৪ চনৰ আৰম্ভণিতে ৱেবষ্টাৰ অভিধানত শব্দটোৰ অৰ্থ "লিচেণ্টিৱাছ পেইণ্টিং" বুলি বিৱৰণ দিয়া হৈছিল। আন এক শব্দ "ইৰ'টিকা"ক "পৰ্ণগ্ৰাফ"ৰ প্ৰতিশব্দ হিচাপে ব্যৱহাৰ কৰা হয়। প্ৰাচীন গ্ৰীক বিশেষণ ἐρωτικός (erōtikós), ἔρως (érōs) ৰ পৰা লোৱা হৈছে আৰু ইয়াত অৰ্থ হ'ল যৌন আকাংক্ষা বা যৌন বাসনা তথা যৌন প্ৰেম।
ভাগ
পৰ্ণগ্ৰাফক সাধাৰণতে ছফ্টকোৰ বা হাৰ্ডকোৰ হিচাপে শ্ৰেণীবদ্ধ কৰা হয়। যদি এখন পৰ্ণগ্ৰাফিক চলচ্চিত্ৰত কোনো উগ্ৰ সমল থাকে সেয়া লাগিলে যিমান সৰু নহওক, তেন্তে সেয়া হাৰ্ডকোৰ পৰ্ণগ্ৰাফি বুলি ধৰা হয়। দুয়োপ্ৰকাৰৰ পৰ্ণগ্ৰাফতেই লগ্নতা প্ৰধান সমল। ছফ্টকোৰ পৰ্ণগ্ৰাফীত সাধাৰণতে সম্পূৰ্ণ বা আংশিক ভাৱে নগ্ন দৃশ্য থাকিব পাৰে। কিন্তু স্পষ্ট যৌন কাৰ্যকলাপ, অত্যাধিক ফেটিজিম অবিহনে এই সমূহৰ দৃশ্য গ্ৰহণ কৰা হয়। আনহাতে হাৰ্ডকোৰ পৰ্ণগ্ৰাফীত গ্ৰাফিক যৌন কাৰ্যকলাপ আৰু স্পষ্টভাৱে দৃশ্যমানহোৱা যৌন কাৰ্যকলাপৰ দৃশ্য থাকে, যাৰ ভিতৰত আছে উদ্দীপক যৌন দৃশ্য।
পৰ্ণগ্ৰাফত বিভিন্ন প্ৰকাৰৰ ধাৰা আছে। সাধাৰণতে বিপৰীতকামী পৰ্ণগ্ৰাফিক অনুষ্ঠান বোৰেই বেছিপৰিমাণৰ পৰ্ণগ্ৰাফি ৰচনা কৰে আৰু ই "কেন্দ্ৰিক আৰু অদৃশ্য", যি উদ্যোগটোক 'হেটৰোনৰ্মেটিভ' হিচাপে চিহ্নিত কৰে। অৱশ্যে, পৰ্ণগ্ৰাফিৰ এক বৃহৎ অংশত মানৱীয়তাৰ অভাৱ দেখা জয়। যি সমূহ দৃশ্য অধিক অপাৰম্পৰিক প্ৰকাৰৰ দৃশ্যপট আৰু যৌন কাৰ্যকলাপ যেনে "ফেট পৰ্ণ, অপেছাদাৰী পৰ্ণ, ডিচএবল পৰ্ণ, মহিলাৰ দ্বাৰা প্ৰস্তুত কৰা পৰ্ণ, কুইয়াৰ পৰ্ণ, বি.ডি.এছ.এম. আৰু বডী মডিফিকেশ্যন।
পৰ্ণগ্ৰাফি সমূহ সাধাৰণতে অভিনেতাৰ দৈহিক বৈশিষ্ট্য, ফেটিচ, যৌন অভিমুখীতা তথা দৃশ্যমান যৌন কাৰ্যকলাপৰ ধৰণ ইত্যাদিৰ ওপৰত নিৰ্ভৰ কৰি বিভিন্ন ভাগত ভাগ কৰিব পাৰি। পৰ্ণগ্ৰাফিৰ কিছুমান ধৰা হৈছে:
অৰ্থনীতি
আমেৰিকা যুক্তৰাষ্ট্ৰৰ প্ৰাপ্তবয়স্কৰ উদ্যোগটোৰ ৰাজহ নিৰ্ধাৰণ কৰা কঠিন। ১৯৭০ চনত, এক ফেডাৰেল অধ্যয়নে অনুমান কৰিছিল যে আমেৰিকা যুক্তৰাষ্ট্ৰত হাৰ্ডকোৰ পৰ্ণগ্ৰাফিৰ মুঠ খুচুৰা মূল্য ১০ মিলিয়ন ডলাৰতকৈ অধিক নাছিল। ১৯৯৮ চনত, ফৰেষ্টাৰ ৰিচাৰ্চে প্ৰকাশ কৰা এক আবেদনত উল্লেখ আছিল যে, যুক্তৰাষ্ট্ৰৰ এই উদ্যোগটোৱে বাৰ্ষিক ৰাজহত প্ৰায় ৭৫০ মিলিয়ন ডলাৰৰ পৰা ১ বিলিয়ন ডলাৰলৈকে অৱদান আগবঢ়াই। ২০০১ চনত কৰা অধ্যয়নে এই ৰাজহৰ পৰিমাণ মুঠ ২.৬ বিলিয়ন ডলাৰৰ পৰা ৩.৯ বিলিয়ন ডলাৰৰ ভিতৰত ৰাখিছে।
২০১৪ চনলৈকে, পৰ্ণ উদ্যোগটোৱে আমেৰিকা যুক্তৰাষ্ট্ৰত বাৰ্ষিক ভিত্তিত ১৩ বিলিয়ন ডলাৰতকৈ অধিক ব্যৱসায় কৰিছিল বুলি বিশ্বাস কৰা হৈছিল। চি.এন.বি.চি.ৰ মতে আমেৰিকা যুক্তৰাষ্ট্ৰৰ পৰ্ণ উদ্যোগটো ১৩ বিলিয়ন ডলাৰৰ এক উদ্যোগ আছিল, য'ত প্ৰতি ছেকেণ্ডত পৰ্ণৰ ওপৰত ৩, ০৭৫ ডলাৰ খৰচ কৰা হৈছিল আৰু প্ৰতি ৩৯ মিনিটত এটা নতুন পৰ্ণ ভিডিঅ' প্ৰস্তুত কৰা হৈছিল।
কেলিফৰ্ণিয়াৰ চেন ফাৰ্ণাণ্ডো অঞ্চলটো ১৯৭০ চনৰ পৰা প্ৰাপ্তবয়স্ক ছবি প্ৰস্তুত কৰাৰ বাবে এক উল্লেখযোগ্য অঞ্চল হৈ আছিল আৰু বৰ্তমানো এই অঞ্চলটো পৰ্ণগ্ৰাফৰ উৎপাদন আৰু বিতৰণত জড়িত বিভিন্ন মডেল, অভিনেতা/অভিনেত্ৰী, প্ৰডাকচন কোম্পানী আদিৰ অফিচ বা আৱাসস্থলী হৈ আছে।
প্ৰযুক্তি
পৰ্ণগ্ৰাফাৰসকলে দৃশ্যমান ছবিৰ উৎপাদন আৰু বিতৰণত প্ৰতিটো প্ৰযুক্তিগত বিকাশৰ সুবিধা গ্ৰহণ কৰিছে। প্ৰিণ্টিং প্ৰেছৰ পৰা প্ৰযুক্তিৰ বিকাশত, ফটোগ্ৰাফী (স্থিৰ আৰু গতিশীল), উপগ্ৰহ, ঘৰুৱা ভিডিঅ', অন্যান্য প্ৰকাৰৰ ভিডিঅ' আৰু ইণ্টাৰনেট পৰ্ণগ্ৰাফীৰ এক সেৱা বল বুলি গণ্য কৰা হয়।
ক্ষুদ্ৰ কেমেৰা আৰু তাঁৰবিহীন সঁজুলিৰ বাণিজ্যিক উপলব্ধতাৰ ফলস্বৰূপে গুপ্ত পৰ্ণগ্ৰাফিৰ প্ৰচলনে দৰ্শক গোটাব পৰিছে। ফটোগ্ৰাফ বা ভিডিঅ' প্ৰস্তুত কৰিবলৈ ম'বাইল কেমেৰা ব্যৱহাৰ কৰা হয়, আৰু এমএমএছ হিচাপে আন্তঃজাল জগতত মুকলি কৰি দিয়া হয়, যাক 'চেক্সটিং' বুলি কোৱা হয়।
কম্পিউটাৰৰ দ্বাৰা নিৰ্মিত ছবি
ডিজিটেল পৰিবৰ্তনৰ বাবে প্ৰথমে ফটোগ্ৰাফক মূল উৎস হিচাপে ব্যৱহাৰৰ প্ৰয়োজন আছিল, কিন্তু মানৱ অভিনেতা অবিহনেও কম্পিউটাৰত ডিজিটেল মাধ্যমেৰে কিছুমান পৰ্ণগ্ৰাফি প্ৰস্তুত কৰাটো সম্ভৱ। সম্পূৰ্ণৰূপে কম্পিউটাৰৰ দ্বাৰা সৃষ্টি কৰা পৰ্ণগ্ৰাফিৰ বাবে কম্পিউটাৰ গ্ৰাফিক্স আৰু 3ডি ৰেণ্ডেৰিঙ প্ৰয়োগৰ ধৰণটো যথেষ্ট পুৰণা। প্ৰযুক্তিৰ অধিক অগ্ৰসৰতাই ক্ৰমান্বিতভাৱে ফটোবাস্তৱিক 3D আৰ্হিবোৰ ইণ্টাৰেক্টিভ পৰ্ণগ্ৰাফত ব্যৱহাৰ কৰাটো অধিক সহজ কৰি তুলিছে।
১৯৯০ চনৰ শেষলৈকে ডিজিটেলভাৱে প্ৰস্তুত কৰা পৰ্ণগ্ৰাফিয়ে ভাল ব্যৱসায় কৰিব পৰা নাছিল। ২০০০ চনৰ আৰম্ভণিৰে পৰা এই ক্ষেত্ৰখনে বিকাশ লাভ কৰে, কিয়নো এই সময়চোৱাত মডেলিং আৰু এনিমেচন ছফ্টৱেৰ বোৰ যথেষ্ট পৰিপক্ক হৈ অহাৰ লগতে কম্পিউটাৰৰ ৰেণ্ডেৰিং ক্ষমতাও উন্নত হৈছিল।
STD আৰু জন্ম নিয়ন্ত্ৰণৰ উপায়
নেটফ্লিক্স'ৰ এখন তথ্যচিত্ৰ "হট গাৰ্ল ৱাণ্টেড"ৰ কাষ্ট অনুসৰি, পৰ্ণ ইণ্ডাষ্ট্ৰীৰে জড়িত বেছিভাগ অভিনেতা আৰু অভিনেত্ৰীয়ে প্ৰতি দুই সপ্তাহৰ বিৰতিত এছটিডিৰ পৰীক্ষা কৰায়। অৱশ্যে, তেওঁলোক জন্ম নিয়ন্ত্ৰণত থকাটো প্ৰয়োজনীয় নহয়। চিনেমাখনৰ এগৰাকী অভিনেত্ৰীয়ে কয় যে, "ক্ৰীম পাই" শ্বট এটাত অংশগ্ৰহণ কৰাৰ পিছত (য'ত যোনিত স্খলন অন্তৰ্ভুক্ত থাকে) তেওঁলোকক গৰ্ভধাৰণৰ পৰা নিজকে সুৰক্ষিত কৰাৰ বাবে দ্বিতীয় পৰিকল্পনা হিচাপে জৰুৰীকালীন গৰ্ভনিৰোধক পিল ক্ৰয় কৰিবলৈ নিৰ্দেশ দিয়া হয়। এই শ্বটবোৰৰ বাবে তেওঁলোকক অধিক অৰ্থ পৰিশোধ কৰা হয়।
আইন
দেশ ভেদে পৰ্ণগ্ৰাফৰ প্ৰকাৰ বিভিন্ন হোৱা দেখা যায়। বেছিভাগ দেশে কমেও কিছুমান বিশেষ প্ৰকাৰৰ পৰ্ণগ্ৰাফৰ অনুমতি প্ৰদান কৰে। কিছুমান দেশত, 'ছফ্টকোৰ' পৰ্ণগ্ৰাফক সাধাৰণ দোকানত বিক্ৰী কৰিবলৈ বা টিভিত দেখুৱাবলৈ মান্যতা প্ৰদান কৰা হয়। আনহাতে, 'হাৰ্ডকোৰ' পৰ্ণগ্ৰাফিক সাধাৰণতে নিয়ন্ত্ৰণ কৰা হয়। উৎপাদন আৰু বিক্ৰীৰ নিয়ন্ত্ৰণ, আৰু উগ্ৰ আচৰণ সমূহ সামান্য নমনীয় কৰণৰ উপৰি, প্ৰায় সকলো দেশতে শিশু পৰ্ণগ্ৰাফি অবৈধ। বেছিভাগ দেশত, এজন শিশু সচৰাচৰ ১৮ বছৰৰ তলৰ ব্যক্তি (যদিও বয়সৰ তাৰতম্য হয়) ৰ যিকোনো যৌন কাৰুকাৰ্য বা যৌন অংগৰ ফটোক পৰ্ণগ্ৰাফ আৰু অবৈধ বুলি গণ্য কৰা হয় আৰু কিছুমান দেশত হিংসা প্ৰদৰ্শন কৰা পৰ্ণগ্ৰাফৰ ওপৰত নিষেধাজ্ঞা আছে, উদাহৰণ স্বৰূপে বলাৎকাৰৰ পৰ্ণগ্ৰাফি বা জন্তুৰ পৰ্ণগ্ৰাফি। পৰ্ণগ্ৰাফিয়ে ব্যক্তিৰ মৌলিক মানৱ অধিকাৰ উলংঘন কৰিব পাৰে, বিশেষকৈ যেতিয়া যৌন সন্মতি পোৱা হোৱা নাছিল। উদাহৰণ স্বৰূপে, প্ৰতিশোধ পৰ্ণ হৈছে এক পৰিঘটনা য'ত অসন্তুষ্ট যৌন সঙ্গীসকলে অন্তৰংগ যৌন কাৰ্যকলাপৰ ছবি বা ভিডিঅ' ফুটেজ আনজনৰ অনুমতি অবিহনে ইণ্টাৰনেটত মুকলি কৰে। আইন প্ৰণেতাসকল মহিলাৰ সন্মতিবিহীন "আপস্কাৰ্ট" ফটো সম্পৰ্কেও আইনী সচেতনতা প্ৰদৰ্শন কৰিছে। কোনো কোনো দেশত এই সন্মতিবিহীন অবৈধ পৰ্ণগ্ৰাফি (ভিডিঅ' বা ফটোগ্ৰাফ) আৰু বিভিন্ন যৌন সামগ্ৰীৰ যথেষ্ট চাহিদা আছে। ফলশ্ৰুতিত, কিছুমান ন্যায়াধিকৰণে "প্ৰতিশোধ পৰ্ণ"ৰ বিৰুদ্ধে নিৰ্দিষ্ট আইন প্ৰণয়ন কৰিছে।
কোনবোৰ পৰ্ণগ্ৰাফি নহয়
নেচনেল জিঅ'গ্ৰাফীৰ আলোচনী, সমাজতত্ত্বৰ পাঠ্যপুথি, আৰু নিউডিষ্ট কেটালগৰ দৰে উৎসত থকা উলংগ শিশু বা প্ৰাপ্ত বয়স্কৰ ফটোগ্ৰাফবোৰ পৰ্ণগ্ৰাফী বুলি আইনৰ দৃষ্টিৰে গণ্য কৰা হোৱা নাই। সাধাৰণতে এই বিষয়ে সীমা ৰেখা নিৰ্ধাৰণ সময় আৰু স্থানৰ ওপৰত নিৰ্ভৰ কৰে। বিভিন্ন সময়ত বিভিন্ন চলচ্চিত্ৰ আদিত একোটা সীমাৰ ভিতৰত যৌনগন্ধি দৃশ্য কিছুমান অন্তৰ্ভুক্ত কৰা হয়। এনে দৃশ্য সমূহক পৰ্ণগ্ৰাফি বুলি ধৰা নহয়।
তথ্যসূত্ৰ
শ্ৰেণী:বিনোদন শ্ৰেণী:মানৱ যৌনতা
এফ্ৰোডাইটি
এফ্ৰোডাইটি (Aphrodite) হৈছে প্ৰাচীন গ্ৰীচৰ প্ৰেম, সৌন্দৰ্য, সুখলাভ, আকৰ্ষণ আৰু প্ৰজননৰ দেৱী তথা দ্বাদশ অলিম্পিয়ানৰ অন্যতম। ৰোমানসকলে তেওঁক ভেনাচ হিচাপে চিহ্নিত কৰে। এফ্ৰোডাইটিৰ মুখ্য চিহ্নসমূহ হৈছে মিৰটল (চিৰহৰিৎ উদ্ভিদবিশেষ), গোলাপ, কপৌ, ঘৰচিৰিকা আৰু ৰাজহাঁ‌হ। কাইথিৰা, চাইপ্ৰাচ, কৰিন্থ আৰু এথেন্সতেই ঘাইকৈ এফ্ৰোডাইটি পন্থাৰ কেন্দ্ৰসমূহ আছিল। এফ্ৰোডাইছিয়া আছিল তেওঁৰ প্ৰতি উৎসৰ্গিত মূল উৎসৱ। তেওঁক যুঁজাৰু দেৱী হিচাপেও আৰাধনা কৰা হৈছিল। তেওঁ আছিল প্ৰাচীন গ্ৰীচৰ দেহোপজীৱিনীসকলৰ পৃষ্ঠপোষক যাৰ ভিত্তিতেই পণ্ডিতসকলে গ্ৰীক-ৰোমান সংস্কৃতিত প্ৰচলিত পবিত্ৰ দেহ ব্যৱসায়ৰ ধাৰণাটো আগবঢ়ায়।
জন্ম
হেচিঅ'দৰ থিঅ'গনিৰ মতে পুত্ৰ ক্ৰ'নচৰদ্বাৰা ইউৰেনাচৰ খণ্ডিত যৌনাংগৰদ্বাৰা উৎপন্ন হোৱা সমুদ্ৰৰ ফেনৰ পৰা কাইথিৰাৰ উপকূলত এফ্ৰোডাইটিৰ জন্ম হয়। কিন্তু হোমাৰৰ ইলিয়াদৰ মতে এফ্ৰোডাইটি জ্যুচ আৰু ডায়'নেৰ জীয়ৰী।
আখ্যান
কিংবদন্তি মতে, এফ্ৰোডাইটিৰ বিবাহ হৈছিল অগ্নি, কমাৰশিল্প আৰু ধাতুশিল্পৰ দেৱতা হেফেইষ্টাচৰ সৈতে। কিন্তু এফ্ৰোডাইটিয়ে প্ৰায়েই হেফেইষ্টাচৰ বিশ্বাসভংগ কৰিছিল আৰু তেওঁৰ বহুসংখ্যক প্ৰেমাস্পদ আছিল। ওডিচীৰ মতে তেওঁক এবাৰ এৰিচৰ সৈতে মিলনৰত অৱস্থাত হেফেইষ্টাচে ধৰা পেলাইছিল। দেৱ-দেৱীসকলৰ মনত প্ৰায়েই মৰণশীল মানৱৰ প্ৰতি প্ৰেমভাৱ জগোৱাৰ বাবে ক্ষুণ্ণ হৈ এবাৰ জ্যুচে এফ্ৰোডাইটিৰ হৃদয়ত এঙ্কিচাছ নামৰ এক মানৱ ভেড়াৰখীয়াৰ প্ৰতি প্ৰেমৰ উন্মেষ ঘটোৱাইছিল।  ইলিয়াদত এথেনা আৰু হীৰাৰ লগতে ট্ৰয়ৰ যুদ্ধৰ সূচনাৰ (পেৰিছৰ বিচাৰ) সৈতেও এফ্ৰোডাইটি জড়িত।
এফ্ৰোডাইটিৰ সৈতে প্ৰায়েই প্ৰেম আৰু যৌনতাৰ দেৱতা ইৰ'চক দেখা পোৱা যায়।
তথ্য সংগ্ৰহ
শ্ৰেণী:গ্ৰীক দেৱতা
গুড়
গুড় হৈছে কুঁহিয়াৰ বা খেজুৰৰ ৰসৰ পৰা তৈয়াৰ কৰা এক প্ৰকাৰৰ মিঠা খাদ্য। তালৰ ৰস পৰাও গুড় তৈয়াৰ কৰা হয়। কুঁহিয়াৰ, খেজুৰ বা তাল গছৰ ৰস ঘন গাঢ় কৈ পকাই গুড় তৈয়াৰ কৰা হয়।
পৰিবেশন প্ৰণালী
গুড়ৰ পৰা পিঠা, পায়স ইত্যাদি সুস্বাদু জলপান আৰু মিঠাই তৈয়াৰ কৰা হয়। গুড়ৰ সন্দেশ বাংলাদেশৰ এটি অত্যন্ত জনপ্ৰিয় মিঠাই।
তথ্য সংগ্ৰহ
শ্ৰেণী:খাদ্য
বিপ্লৱী (চলচ্চিত্ৰ)
বিপ্লৱী (Biplobi) ১৯৫০ চনত মুক্তি পোৱা অসিত সেন পৰিচালিত আৰু কৃষ্ণা ফিল্মচৰ বেনাৰ কালীপ্ৰসাদ বিহানীৰ দ্বাৰা প্ৰযোজিত এখন অসমীয়া কথাছবি। বিপ্লৱী আছিল পিছলৈ বঙালী আৰু হিন্দী চলচ্চিত্ৰৰ পৰিচালক হিচাপে খ্যাতি অৰ্জন কৰা পৰিচালক অসিত সেনৰ প্ৰথম ছবি। চলাচল (বঙালী), পঞ্চতপা (বঙালী), জীৱন-তৃষ্ণা (বঙালী), মমতা (হিন্দী), বিৰাজ বহু (হিন্দী) আদি হ'ল সেনে পৰিচালনা কৰা কেইখনমান প্ৰখ্যাত ছবি।
কাহিনী
১৯৪২ চনৰ গণ আন্দোলনৰ আধাৰত ছবিৰ কাহিনী ৰচনা কৰা হৈছিল। 'বিপ্লৱী' দেশৰ বাবে আত্মত্যাগ কৰা এজন বিপ্লৱীৰ কাহিনী।
গীত
শিৱপ্ৰসাদ ভট্টাচাৰ্যই ছবিখনৰ সঙ্গীত পৰিচালনা কৰিছিল। গীত লিখিছিল ভূপেন হাজৰিকা আৰু মলিন বৰাই। গাইছিল ভূপেন হাজৰিকা, শিৱপ্ৰসাদ ভট্টাচাৰ্য আদিয়ে।
তথ্য উৎস
শ্ৰেণী:অসমীয়া চলচ্চিত্ৰ শ্ৰেণী:১৯৫০ দশকৰ অসমীয়া চলচ্চিত্ৰ শ্ৰেণী:১৯৫০ বৰ্ষৰ চলচ্চিত্ৰ
মৃণালিনী দেৱী
মৃণালিনী দেৱী (১ মাৰ্চ ১৮৭৪ – ২৩ নৱেম্বৰ ১৯০২ ) আছিল এগৰাকী অনুবাদক আৰু ন'বেল বঁটা বিজয়ী কবি, দাৰ্শনিক, লেখক আৰু সংগীতজ্ঞ ৰবীন্দ্ৰনাথ ঠাকুৰৰ পত্নী। ব্ৰিটিশ ভাৰতৰ বেংগল উপনিৱেশৰ জেছৰ জিলাত তেওঁৰ জন্ম হৈছিল য'ত তেওঁৰ দেউতাকে টেগোৰ ইষ্টেটত কাম কৰিছিল। ১৮৮৩ চনত, ন বা এঘাৰ বছৰ বয়সত, তেওঁ ঠাকুৰক বিয়া কৰায়।
প্ৰাৰম্ভিক জীৱন
মৃণালিনী দেৱীৰ জন্ম ব্ৰিটিছ ভাৰতৰ বেংগল প্ৰেচিডেন্সিৰ জেছৰ জিলাৰ ফুলতলা গাঁৱত বেনিমাধৱ ৰয় চৌধুৰী আৰু দাক্ষয়নীৰ ঘৰত হৈছিল (বৰ্তমানৰ বাংলাদেশ)। তেওঁৰ জন্মৰ সঠিক তাৰিখ জনা নাযায়। এগৰাকী জীৱনীকাৰৰ এটা লেখা অনুসৰি, ১৮৭৪ চনৰ ১ মাৰ্চ তাৰিখে তেওঁৰ জন্ম হৈছে। আন এগৰাকীয়ে তেওঁৰ জন্ম ১৮৭২ত হোৱা বুলি কৈছে। বিয়াৰ পূৰ্বে মৃণালিনী দেৱীক ভবাতাৰিণী নামেৰে জনা গৈছিল। অৱশ্যে, এইটো তেওঁৰ আনুষ্ঠানিক নাম নে উপনাম আছিল সেয়া অজ্ঞাত। তেওঁ স্থানীয় গাঁৱৰ বিদ্যালয়ত দ্বিতীয় শ্ৰেণীলৈকে পঢ়িছিল। তেওঁৰ দেউতাকে টেগোৰ ইষ্টেটত কাম কৰিছিল
ৰবীন্দ্ৰনাথৰ সৈতে বিবাহ
দৰাৰ পৰিয়ালৰ সদস্যসকলে কইনাক চাবলৈ অহা পকা দেখা অনুষ্ঠানটো ৰবীন্দ্ৰনাথ ঠাকুৰৰ জ্যেষ্ঠ ভাতৃ জ্যোতিৰিন্দ্ৰনাথ ঠাকুৰ, তেওঁৰ ভগ্নী জ্ঞানদানন্দিনী দেৱী আৰু কদমবাৰী দেৱী আৰু ৰবীন্দ্ৰনাথৰ ভতিজা সুৰেন্দ্ৰনাথ ঠাকুৰে পৰিৱেশন কৰিছিল। যদিও জনা যায় যে ৰবীন্দ্ৰনাথে তেওঁৰ পৰিয়ালৰ সদস্যসকলৰ সৈতে জেছৰৰ পৰা মৃণালিনী দেৱীৰ ঘৰলৈ গৈছিল, তেওঁ এই অনুষ্ঠানত অংশগ্ৰহণ কৰিছিল নে নাই জনা নাযায়। কইনাৰ ঘৰত অনুষ্ঠিত হোৱা পৰম্পৰাগত বিবাহৰ বিপৰীতে, মৃণালিনী দেৱীয়ে ৰবীন্দ্ৰনাথৰ পিতৃ দেৱেন্দ্ৰনাথ ঠাকুৰৰ ইচ্ছাত কলিকতাৰ জোৰাসাঁকো ঠাকুৰ বাৰীৰ মহৰ্ষি ভৱনত ৰবীন্দ্ৰনাথ ঠাকুৰক বিয়া কৰায়। বিয়াখন ব্ৰহ্ম সমাজৰ ৰীতি-নীতি অনুসৰি হৈছিল। বিবাহৰ সময়ত তেওঁৰ বয়স আছিল ৯ বছৰ আৰু ঠাকুৰৰ বয়স বাইশ বছৰ আছিল। তেওঁলোকে ২৪ আঘোণ ১২৯০ ত বঙালী বৰ্ষপঞ্জীত বিবাহ পাশত আৱদ্ধ হৈছিল যিটো গ্ৰেগৰিয়ান বৰ্ষপঞ্জীত প্ৰায় ৯ ডিচেম্বৰ ১৮৮৩। তেওঁৰ বিয়াৰ পিছত, ৰবীন্দ্ৰনাথে তেওঁক "মৃণালিনী" নাম দিছিল। ঠাকুৰৰ জীৱনীকাৰসকলে ধাৰণা কৰে যে নামটো "নলিনী"ৰ সৈতে ৰজিতা খোৱাকৈ ৰখা হৈছিল যিটো তেওঁ পূৰ্বৰ প্ৰেমাস্পদ অন্নপূৰ্ণা তুৰ্খাদক (অতমৰাম পাণ্ডুৰাঙৰ কন্যা) মৰমেৰে দান কৰিছিল। মৃণালিনী দেৱীক বিয়াৰ ঠিক পিছতে ঘৰুৱা কাম কৰিবলৈ বাধ্য কৰা হোৱা নাছিল। দেৱেন্দ্ৰনাথে তেওঁক আৰু হেমেন্দ্ৰনাথ ঠাকুৰৰ পত্নী ক্ষীণতনুক ইংৰাজী শিকোৱাৰ বাবে লৰেটো হাউচ স্কুলত ভৰ্তি কৰিছিল। তেওঁ তেওঁলোকক কিতাপ, শ্লেট আৰু স্কুলৰ ইউনিফৰ্মও কিনিছিল। এবছৰ বিদ্যালয়ত পঢ়াৰ পিছত ৰবীন্দ্ৰনাথে পণ্ডিত হেৰামচন্দ্ৰ বিদ্যৰত্ন নামৰ এগৰাকী গৃহ শিক্ষকক সংস্কৃত শিকোৱাৰ বাবে নিযুক্ত কৰে। তেওঁৰ ডাঙৰ ভায়েক বীৰেন্দ্ৰনাথৰ পুত্ৰ বলেন্দ্ৰনাথে তেওঁক ইংৰাজী, বঙালী আৰু সংস্কৃত সাহিত্য শিকাইছিল। মাৰ্ক টোৱেইন তেওঁৰ প্ৰিয় লেখক হৈছিল। তেওঁৰ সৰু ছোৱালী মীৰাৰ ডায়েৰী অনুসৰি, এটা ঘটনা এনেদৰে উল্লেখ কৰা হৈছে: "শান্তিনিকেতনৰ দ্বিতীয় মহলাৰ বাৰাণ্ডাত এখন টেবুল লেম্প জ্বলি আছে। মোৰ মাৰ হাতত এখন ইংৰাজী উপন্যাস আছে। তেওঁ এইখন পঢ়ি আছে আৰু মোৰ আইতাক অনুবাদ কৰি শুনাই আছে।" মৃণালিনি দেৱীয়ে মহাভাৰতৰ শান্তি পৰ্ব আৰু কথা উপনিষদ অনুবাদ কৰিছিল। কথা উপনিষদ বৰ্তমান বিশ্ব-ভাৰতী বিশ্ববিদ্যালয়ত ৰখা হৈছে। ইয়াৰ উপৰিও, তেওঁ ঠাকুৰ বাৰীত অনুষ্ঠিত হোৱা নাটকসমূহতো অংশগ্ৰহণ কৰিছিল। ৰাজা অ ৰাণীৰ প্ৰথম নাটকীয়তাত, তেওঁ নাৰায়ণীৰ চৰিত্ৰত অভিনয় কৰিছিল। ১৯০২ চনত ৰবীন্দ্ৰনাথে শান্তিনিকেতনৰ এখন বিদ্যালয় ব্ৰহ্মচৰ্য আশ্ৰম স্থাপন কৰে। মৃণালিনি দেৱীয়ে এই বিদ্যালয়খনক পুঁজি যোগান ধৰিবলৈ তেওঁৰ বিবাহৰ বেছিভাগ গহনা বিক্ৰী কৰিছিল।
মৃত্যু
১৯০২ চনৰ মাজভাগত মৃণালিনি দেৱী গুৰুতৰভাৱে অসুস্থ হৈ পৰে। পৰৱৰ্তী সময়ত, তেওঁ আৰু ৰবীন্দ্ৰনাথ শান্তিনিকেতনৰ পৰা ১২ ছেপ্টেম্বৰত কলিকতালৈ স্থানান্তৰিত হয়। চিকিৎসকসকলে তেওঁৰ ৰোগ নিৰ্ণয় কৰাত ব্যৰ্থ হৈছিল। এজন হোমিঅ'পেথি চিকিৎসকক মাতি অনা হয় সেয়াও নিষ্ফল হয়। ২৩ নৱেম্বৰৰ নিশা, মৃণালিনি দেৱীৰ মৃত্যু হয়।
সামাজিক ছবি
সমসাময়িক তথ্য অনুসৰি, মৃণালিনি দেৱী এগৰাকী মহান ব্যক্তিত্বৰ মহিলা আছিল।
সমীকৰণ
right|thumb|217x217px|সমান চিনৰ প্ৰথম ব্যৱহাৰ। যিটোৰ আধুনিক ৰূপ 14x + 15 = 71[[ৰবাৰ্ট ৰেকৰ্ড (১৫৫৭)ৰ The Whetstone of Witte পৰা লোৱা। . ]]
সমীকৰণ গণিতৰ জগতখনত সমীকৰণ হৈছে এটা মাধ্যম যাৰ দ্বাৰা দুটা গাণিতিক ৰাশিক সমান বুলি প্ৰকাশ কৰা হয়। বা সমীকৰণ হ'ল সংখ্যা আৰু প্ৰতীক ব্যৱহাৰ কৰি লিখা এক বিশেষ গাণিতিক বিবৃতি। সমীকৰণ শব্দটোৰ ইংৰাজী প্ৰতিশব্দ 'equation' আৰু ইয়াৰ সহজাতৰ অৰ্থ ভাষা ভেদে ভিন্ন হোৱা দেখা যায়, উদাহৰণ স্বৰূপে ইংৰাজী 'equation' শব্দটোৱে যিকোনো সমতাক বুজোৱাৰ বিপৰীতে ফৰাছী ভাষাত 'équation' বুলিলে এটা বা অধিক চলক থকা ৰাশিক বুজা যায়। সমীকৰণ সমাধান বুলিলে সমীকৰণৰ চলক সমূহৰ মান নিৰ্ণয় কৰাক বুজায় যি মানৰ বাবে সমীকৰণটো সত্য প্ৰমাণিত হয়। চলক হৈছে কিছুমান পদ যাৰ মান পূৰ্ব নিৰ্ধাৰিত নহয়। সাধাৰণতে দুই ধৰণৰ সমীকৰণ আছে, যেনে: পৰিচয় সূচক আৰু চৰ্তসাপেক্ষ সমীকৰণ। চৰ্তসাপেক্ষ সমীকৰণ সমূহ চলকৰ কিছুমান নিৰ্দিষ্ট মানৰ বাবেহে সত্য। এটা সমীকৰণ লিখোঁতে দুটা ৰাশিৰ মাজত এডাল সমান('=') চিনৰ ব্যৱহাৰৰ কৰা হয়। ইয়াৰ দ্বাৰা দুয়োটা ৰাশি অৰ্থাৎ সোঁ পক্ষ আৰু বাওঁ পক্ষ সমান বুলি দেখুওৱা হয়। সাধাৰণতে বহুল ভাৱে ব্যৱহৃত সমীকৰণ হৈছে বীজগণিতীয় সমীকৰণ। ইয়াত দুয়ো পক্ষত দুটা বীজগণিতীয় ৰাশি থাকে।এই ৰাশি সমূহ এটা বা অধিক পদৰ দ্বাৰা গঠিত হয়। উদাহৰণ স্বৰূপে-
ইয়াৰ বাওঁপক্ষৰ ৰাশি, ৰ মুঠ তিনিটা পদ আৰু সোঁপক্ষৰ ৰাশিত এটা পদ y, আছে। ইয়াত চলক সমূহ হৈছে X আৰু Y; আৰু ধ্ৰুৱক হৈছে 2, 5 আৰু 1। বীজগণিতে সমীকৰণৰ দুটা প্ৰধান শাখাৰ বিষয়ে আলোকপাত কৰে। সেয়া হ'ল বহুপদ ৰাশিৰ সমীকৰণ আৰু ইয়াৰ অন্তৰ্গত ৰৈখিক সমীকৰণ। যেতিয়া মাত্ৰ এটাই চলক থাকে তেতিয়া বহুপদ সমীকৰণৰ ৰূপটো হ'ব P(x)=0 ইয়াত P এটা বহুপদ ৰাশি আৰু ৰৈখিক সমীকৰণৰ ৰূপ হৈছে ax+b=0, য'ত a আৰু b হৈছে দ্ৰুৱক। প্ৰতিটো সমীকৰণ বাবে ব্যৱহাৰ হোৱা সমান চিন ('=') ডাল ১৫৫৭ চনত ৰবাৰ্ট ৰেকৰ্ডৰ দ্বাৰা আৱিষ্কৃত হৈছিল। তেওঁ কৈছিল যে দুডাল সমদৈঘ্যৰ সৰল ৰেখাতকৈ বেছি সমান আন একোৱেই হ'ব নোৱাৰে।
ধৰ্ম
বীজগণিতত যদি এটি সমীকৰণ সত্য হয়, তেন্তে তলৰ কাম সমূহৰ পৰীক্ষা মূলক ব্যৱহাৰৰ দ্বাৰা আন এটি নতুন সমীকৰণ তৈয়াৰ কৰা সম্ভৱ:
তথ্য সংগ্ৰহ
শ্ৰেণী:গণিত
পাণ্ড্য ৰাজবংশ
তিনিওটা তামিল বংশৰ শাসকসকলক "তামিল দেশৰ মুকুট পিন্ধা শাসক" বুলি কোৱা হৈছিল। পাণ্ড্য বংশৰ উৎপত্তি আৰু সময়ৰেখা নিৰ্দ্ধাৰণ কৰাটো কঠিন। প্ৰাচীন কালৰ পৰাই প্ৰথম পৰ্যায়ৰ পাণ্ড্য মুখীয়ালসকলে নিজৰ দেশ (পাণ্ড্যনাডু) শাসন কৰিছিল, য'ত অন্তৰ্ভূক্ত আছিল অন্তৰ্দেশীয় নগৰ মাদুৰাই আৰু দক্ষিণৰ কোৰকাই বন্দৰ। পাণ্ড্যসকলক উপলব্ধ আটাইতকৈ প্ৰাচীন তামিল কবিতাত (সংগম সাহিত্য) উল্লেখ পোৱা যায়। গ্ৰীক-ৰোমান বিৱৰণ (খ্ৰীষ্টপূৰ্ব চতুৰ্থ শতিকাৰ পৰাই), মৌৰ্য সম্ৰাট অশোকৰ অনুশাসন, তামিল-ব্ৰাহ্মী লিপিৰ কিংবদন্তিযুক্ত মুদ্ৰা আৰু তামিল-ব্ৰাহ্মী শিলালিপিসমূহে খ্ৰীষ্টপূৰ্ব তৃতীয় শতিকাৰ পৰা খ্ৰীষ্টীয় প্ৰথম, দ্বিতীয় শতিকালৈকে পাণ্ড্য বংশৰ ধাৰাবাহিকতা প্ৰকাশ কৰে। দক্ষিণ ভাৰতত কলাভ্ৰ বংশৰ উত্থানৰ লগে লগে প্ৰথম পৰ্যায়ৰ ঐতিহাসিক পাণ্ড্যসকল লাহেলাহে ম্লান হৈ আহে।
ষষ্ঠ শতিকাৰ পৰা নৱম শতিকালৈকে বাদামীৰ চালুক্যসকল, দাক্ষিণাত্যৰ ৰাষ্ট্ৰকুটসকল, কাঞ্চিৰ পল্লৱসকল আৰু মাদুৰাইৰ পাণ্ড্যসকলে দক্ষিণ ভাৰতৰ ৰাজনীতিত আধিপত্য বিস্তাৰ কৰিছিল। পাণ্ড্যসকলে প্ৰায়ে কাবেৰী (চোল দেশ), প্ৰাচীন চেৰা দেশ (কংগু আৰু মধ্য কেৰালা) আৰু ভেনাডু (দক্ষিণ কেৰালা), পল্লৱ দেশ আৰু শ্ৰীলংকাৰ উৰ্বৰ মোহনাত শাসন কৰিছিল বা আক্ৰমণ কৰিছিল। নৱম শতিকাত থাঞ্জাৱুৰৰ চোলসকলৰ উত্থানৰ লগে লগে পাণ্ড্যসকলৰ অৱনতি ঘটিবলৈ আৰম্ভ কৰে আৰু পিছলৈ চোলসকলৰ সৈতে অহৰহ সংঘাতত লিপ্ত হয়। ত্ৰয়োদশ শতিকাৰ শেষৰ ফালে চোল সাম্ৰাজ্যই নিজৰ সীমা পুনৰুজ্জীৱিত কৰাৰ সুযোগ নোপোৱালৈকে পাণ্ড্যসকলে সিংহলী আৰু চেৰাসকলৰ সৈতে মিত্ৰতা কৰি চোল সাম্ৰাজ্যক হাৰাশাস্তি কৰিছিল।
পৰম্পৰা অনুসৰি মাদুৰাইত কিংবদন্তি সংগমসমূহ পাণ্ড্যসকলৰ পৃষ্ঠপোষকতাত অনুষ্ঠিত হৈছিল আৰু কিছুমান পাণ্ড্য শাসকে নিজকে কবি বুলি দাবী কৰিছিল। পাণ্ড্যনাডুত মাদুৰাইৰ মীনাক্ষী মন্দিৰকে ধৰি কেইবাটাও প্ৰখ্যাত মন্দিৰ আছিল। কাদুংগনৰ (৭ম শতিকা) নেতৃত্বত পুনৰজ্জীৱিত হোৱা পাণ্ড্য শক্তিৰ সৈতে শৈৱ নয়নাৰ আৰু বৈষ্ণৱীয় আলৱাৰৰ বিশিষ্টতাৰ সংযোগ ঘটিছিল। জনা যায় যে পাণ্ড্য শাসকসকলে ইতিহাসত কম সময়ৰ বাবে জৈন ধৰ্ম অনুসৰণ কৰিছিল।
তথ্য সংগ্ৰহ
শ্ৰেণী:ভাৰতৰ সাম্ৰাজ্য আৰু ৰাজ্য শ্ৰেণী:ভাৰতৰ ৰাজবংশ
দ্য কেৰালা ষ্ট’ৰী
দ্য কেৰালা ষ্ট’ৰী ২০২৩ চনৰ ভাৰতীয় হিন্দী ছবি। ইয়াৰ পৰিচালক সুদীপ্ত সেন আৰু প্ৰযোজক বিপুল অমৃতলাল শ্বাহ। ছবিখনত অভিনয় কৰিছে— অদা শৰ্মা, যোগিতা বিহানী, ছোনিয়া বালানী আৰু সিদ্ধি ইদনানী। কাহিনীটোত কেৰালাৰ এদল হিন্দু মহিলাৰ কাহিনী অনুসৰণ কৰা হৈছে, যিয়ে ইছলাম ধৰ্ম গ্ৰহণ কৰি ইৰাক আৰু ছিৰিয়াৰ চৰমপন্থী সন্ত্ৰাসবাদী সংগঠন ইছলামিক ষ্টে’টত যোগদান কৰে।
পটভূমি
‘দ্য কেৰেলা ষ্ট’ৰী’ত কেৰালাৰ বিভিন্ন অঞ্চলৰ তিনিগৰাকী যুৱতীৰ কাহিনী বৰ্ণনা কৰা হৈছে, য’ত প্ৰধানকৈ অপহৰণ কৰা আৰু পৰৱৰ্তী সময়ত জোৰ-জবৰদস্তিকৈ ইছলাম ধৰ্ম গ্ৰহণ কৰোৱা শালিনীৰ কাহিনীৰ ওপৰত গুৰুত্ব দিয়া হৈছে। তাৰপাছত শালিনীক উগ্ৰপন্থী কৰি তোলা হয়। আৰু সন্ত্ৰাসবাদী হিচাপে আইছিছত যোগদান কৰিবলৈ বাধ্য কৰোৱা হয়।
ব্যৱসায়িক সফলতা
প্ৰথম দিনাই ভাৰতত ছবিখনে গাৰ্ডিয়ান্‌ছ অৱ দ্য গেলেক্সী ভলিউমৰ উপাৰ্জন অতিক্ৰম কৰি ₹৮.০৩ কোটি টকা উপাৰ্জন কৰে। একেদিনাই মুক্তি পোৱা গাৰ্ডিয়ান্‌ছ অৱ দ্য গেলাক্সীৰ তৃতীয় খণ্ডই ₹৭ কোটি উপাৰ্জন কৰে। কেৰালা ষ্ট’ৰী ২০২৩ চনৰ বাবে ভাৰতৰ পঞ্চম সৰ্বাধিক উন্মোচনী দিনত সৰ্বাধিক উপাৰ্জনকাৰী।
তথ্য সংগ্ৰহ
শ্ৰেণী:হিন্দী চলচ্চিত্ৰ
পৰীক্ষামূলক মনোবিজ্ঞান
পৰীক্ষামূলক মনোবিজ্ঞান (Experimental Psychology) -ৰ অৰ্থ হৈছে মনস্তাত্বিক অধ্যয়নত পৰীক্ষামূলক পদ্ধতি প্ৰয়োগ কৰা সকলে কৰা কাম আৰু ইয়াত অন্তৰ্ভুক্ত কৰা প্ৰক্ৰিয়াবোৰ। পৰীক্ষামূলক মনোবিজ্ঞানীসকলে মানৱ আৰু আন জীৱ-জন্তু অংশগ্ৰহণকাৰীক এক নিৰ্দিষ্ট বিষয়ত অধ্যয়ন কৰিবলৈ নিয়ন্ত্ৰণ কৰি, সংবেদন, অনুভূতি, স্মৃতি, জ্ঞান, অনুপ্ৰেৰণা, আৱেগ, বিকাশমূলক প্ৰক্ৰিয়া, সামাজিক মনোবিজ্ঞান, আৰু এই সকলোবোৰৰ প্ৰতিক্ৰিয়া আৰু প্ৰভাৱ পৰীক্ষামূলকভাৱে অধ্যয়ন কৰে৷
পৰীক্ষামূলক মনোবিজ্ঞানীয়ে তথ্য সংগ্ৰহ কৰিবলৈ আৰু গৱেষণা কৰিবলৈ বৈজ্ঞানিক পদ্ধতি ব্যৱহাৰ কৰে। কিছুমান গৱেষকে এটা জটিল প্ৰশ্নৰ উত্তৰ দিবলৈ তেওঁলোকৰ সমগ্ৰ কাৰ্যকাল এনে গৱেষণাত উৎসৰ্গা কৰে। এই মনোবিজ্ঞানীবোৰে বিভিন্ন ক্ষেত্ৰত কাম কৰে, যাৰ ভিতৰত আছে বিশ্ববিদ্যালয়, গৱেষণা কেন্দ্ৰ, চৰকাৰী সংস্থা আৰু ব্যক্তিগত ব্যৱসায়।
ৱিল্হেম ৱোণ্ড
পৰীক্ষামূলক দৃষ্টিভংগী ১৯শ শতিকাত এক আধুনিক শৈক্ষিক অনুশাসন হিচাপে উদ্ভৱ হৈছিল যেতিয়া ৱিল্হেম ৱোণ্ড (Wilhelm Wundt)(১৮৩২–১৯২০) নামৰ এজন বিজ্ঞানীয়ে ইয়াক পৰিচয় দিছিল। তেওঁক "পৰীক্ষামূলক বিজ্ঞানৰ পিতা" বুলি জনা যায়।তেওঁ এই ক্ষেত্ৰক এক গাণিতিক আৰু পৰীক্ষামূলক দৃষ্টিভঙ্গীৰে আৰম্ভ কৰিছিল। ৱোণ্ড জাৰ্মানিৰ লিপজিগত প্ৰথম মনোবিজ্ঞান পৰীক্ষাগাৰ প্ৰতিষ্ঠা কৰিছিল। হাৰ্মান এবিংহাউছ আৰু এৱাৰ্ড টিচেনাৰ সহ অন্যান্য পৰীক্ষামূলক মনোবিজ্ঞানীসকলে এই পৰীক্ষামূলক পদ্ধতিৰ মাজত আত্মনিৰীক্ষণ অন্তৰ্ভুক্ত কৰিছিল। ৱোণ্ডৰ গৱেষণা কাৰ্য্যসূচীৰ উদ্দেশ্য আছিল "জ্ঞানৰ বা চেতনাৰ উপাদান" আৰু এই উপাদানবোৰৰ সংমিশ্ৰণ নিয়ন্ত্ৰণ কৰা আইন।
চাৰ্লচ বেল
চাৰ্লচ বেল এজন ব্ৰিটিছ মনোবিজ্ঞানী আছিল, যাৰ মুখ্য অৱদান আছিল স্নায়ুতন্ত্ৰৰ সৈতে জড়িত গৱেষণা। তেওঁ এই বিষয়ে শহাপহুৰ ওপৰত গৱেষণা কৰি এখন নিবন্ধ লিখিছিল। তেওঁৰ গৱেষণাত এই সিদ্ধান্ত লোৱা হৈছিল যে মেৰুদণ্ড আৰু মটৰ স্নায়ুৰ পিছৰ (ডৰচেল) মূলত সংবেদন স্নায়ু প্ৰৱেশ কৰে। এঘাৰ বছৰ পাছত, ফ্ৰেঞ্চোইচ মেগেণ্ডী নামৰ এজন ফৰাচী মনোবিজ্ঞানীয়ে বেলৰ গৱেষণাৰ বিষয়ে অৱগত নোহোৱাকৈ একেটা ফলাফল প্ৰকাশ কৰে। বেলে তেওঁৰ গৱেষণা প্ৰকাশ নকৰাৰ বাবে, এই আৱিষ্কাৰক বেল-মাগেণ্ডী আইন বুলি কোৱা হৈছিল। বেলৰ আৱিষ্কাৰে পূৰ্বৰ বিশ্বাসক অস্বীকাৰ কৰিলে যে স্নায়ুবোৰে কম্পন বা আত্মাৰ সংক্ৰমণৰ দ্বাৰা প্ৰেৰণ হয়।
আৰ্নষ্ট হিনৰিচ ৱেবাৰ
আৰ্নষ্ট হিনৰিচ ৱেবাৰ এজন জাৰ্মান চিকিৎসক আছিল যাক পৰীক্ষামূলক মনোবিজ্ঞান-ৰ এজন প্ৰতিভাশালী বিজ্ঞানী হিচাপে চিহ্নিত কৰা হয়। ৱেবাৰৰ মুখ্য আগ্ৰহ আছিল স্পৰ্শ আৰু আত্মীয়তাৰ অনুভূতি। পৰীক্ষামূলক মনোবিজ্ঞান-ৰ ক্ষেত্ৰত তেওঁৰ অতি স্মৰণীয় অৱদান হৈছে এয়ে যে সংবেদনবোৰৰ পাৰ্থক্য সাধাৰনতে আপেক্ষিক (relative), নিৰপেক্ষ নহয় (not absolute)। এই আপেক্ষিকতাবাদ "ৱেবাৰ আইন"ত প্ৰকাশ কৰা হৈছে, যি পৰামৰ্শ দিয়ে যে মাত্ৰ লক্ষণীয় পাৰ্থক্য (just noticeable differences, jnd) হৈছে চলি থকা উদ্ভাৱন স্তৰৰ এক নিৰন্তৰ বা ধ্ৰুৱক অনুপাত। ৱেবাৰ আইনৰ সমীকৰণ হৈছে:
য'ত I\! হৈছে উদ্দীপনাৰ মূল তীব্ৰতা, \Delta I\! হৈছে ইয়াৰ যোগ, পাৰ্থক্য ৰখাৰ বাবে প্ৰয়োজন (''jnd'), আৰু ' k ' এক ধ্ৰুৱক। সেয়েহে, k স্থিৰ বাবে, 'I' বৃদ্ধি হোৱাৰ লগে লগে \Delta I\! বৃদ্ধি হʼব লাগিব। ৱেবাৰ আইনক বিজ্ঞানৰ ইতিহাসৰ প্ৰথম পৰিমাপিক আইন বুলি গণ্য কৰা হয়।
গুস্তাভ ফেচনাৰে
গুস্তাভ ডিওডৰ ফেচনাৰ (১৯ এপ্ৰিল ১৮০১ – ১৮ নৱেম্বৰ ১৮৮৭) এজন জাৰ্মান পৰীক্ষামূলক মনোবিজ্ঞানী, দাৰ্শনিক আৰু পদাৰ্থবিজ্ঞানী আছিল। ১৮৬০ চনত গুস্তাভ ফেচনাৰে "এলেমেণ্ট ডাৰ ছাইকোফিজিক" (Elemente der Psychophysik)" নামৰ নিবন্ধ এটি প্ৰকাশ কৰিছিল যিটো পৰীক্ষামূলক মনোবিজ্ঞানৰ প্ৰথম অৱদান বুলি গণ্য কৰা হয় । কিছুমান মনোবিজ্ঞানীয়ে এই নিবন্ধ প্ৰকাশ হোৱাৰ তাৰিখৰ পৰা পৰীক্ষামূলক মনোবিজ্ঞানৰ আৰম্ভণিৰ হোৱা বুলি গণ্য কৰে। ৱেবাৰ মূলত মনোবিজ্ঞানী নাছিল, আৰু ফেচনাৰেই মনোবিজ্ঞানৰ লগত ৱেবাৰৰ গৱেষণাৰ সংযোগ স্থাপন কৰিছিল আৰু এই সংযোগত বিষেশ গুৰুত্ব দিছিল। ফেচনাৰে মন আৰু শৰীৰৰ সম্পৰ্কৰ এক বৈজ্ঞানিক অধ্যয়ন স্থাপনত সৰ্বাধিক গুৰুত্ত দিছিল, যাক ছাইকোফিজিক্স (psychophysics) বুলি জনা যায়। ফেচনাৰৰ বেছিভাগ গৱেষণাই ছাইকোফিজিক্স সীমাবদ্ধতাৰ পদ্ধতি আৰু মাত্ৰ লক্ষণীয় পাৰ্থক্যৰ (just-noticeable differences)জোখৰ ওপৰত।তাৰোপৰি তেওঁ সীমাৰ মনোভৌতিক পদ্ধতি, নিৰন্তৰ উদ্ভাৱনৰ পদ্ধতি, আৰু সামঞ্জস্যৰ পদ্ধতি উদ্ভাৱন কৰিছিল, যি এতিয়াও ব্যৱহৃত হৈ আছে ।
তথ্য সংগ্ৰহ
শ্ৰেণী:মনোবিজ্ঞান
আতিশী
আতিশী সিং (Atishi, জন্ম: ৮ জুন ১৯৮১) হৈছে দিল্লী বিধানসভাৰ এগৰাকী সদস্য তথা শিক্ষাবিদ, ৰাজনৈতিক। তেওঁ আতিশী মাৰ্লিনা নামেৰে পৰিচিত। তেওঁ আম আদমি পাৰ্টীৰ ৰাজনৈতিক পৰিক্ৰমা কমিটীৰ সদস্য। আতিশী- এ দিল্লীৰ উপ-মুখ্যমন্ত্ৰী তথা শিক্ষামন্ত্ৰী মনীষ সিসোদিয়াৰ উপদেষ্টা হিচাপেও ২০১৫ চনৰ জুলাই মাহৰ পৰা ১৭ এপ্ৰিল,২০১৮ পৰ্যন্ত কাৰ্যনিৰ্বাহ কৰিছিল।
প্ৰাৰম্ভিক জীৱন আৰু শিক্ষা
আতিশীৰ জন্ম হয় ৮ জুন,১৯৮১ ত এটা পাঞ্জাৱী ৰাজপুত পৰিয়ালত। তেওঁৰ পিতৃ আছিল দিল্লী বিশ্ববিদ্যালয়ৰ অধ্যাপক বিজয় সিং আৰু মাতৃ তৃপ্তা ৱাহি। মাক- দেউতাকে মাৰ্ক্স আৰু লেনিনৰ নাম মিশ্ৰিত কৰি আতিশীক মধ্য নাম "মাৰ্লিনা" দিছিল। ডাঙৰ হৈ অহাৰ পিছত তেওঁ নিজৰ সম্পূৰ্ণ নাম এৰি আতিশী নাম লয়। দিল্লীত ডাঙৰ দীঘল হৈ আৰু Springdales School ৰ পৰা হাইস্কুলীয়া শিক্ষা গ্ৰহণ কৰাৰ পাছত ছেইণ্ট ষ্টিফেন কলেজ, দিল্লী-ৰ পৰা ২০০১ চনত স্নাতক ডিগ্ৰী লয়। পৰৱৰ্তী পৰ্যায়ত ২০০৩ চনত অক্সফ'ৰ্ড বিশ্ববিদ্যালয়ৰ পৰা "ইতিহাস" বিষয়ত স্নাতকোত্তৰ ডিগ্ৰী অৰ্জন কৰে। ২০০৫ চনত আতিশী অক্সফৰ্ডৰ মাগডালেন কলেজলৈ ৰোডছ স্কলাৰ হিচাপে যায়। মাৰ্লিনাই অন্ধ্ৰপ্ৰদেশৰ ঋষি ভেলী একাডেমিত কিছু দিন শিক্ষকতা কৰে। ২০০৬ চনত ভূপালৰ এখন সৰু গাঁৱত তেওঁ জৈৱিক পদ্ধতিৰ খেতি আৰু শিক্ষাৰ বিকাশৰ কামত জড়িত হৈ পৰিছিল।" Sambhavana Institute of Public Policy" নামৰ এটা স্বেচ্ছাসেৱী সংস্থাটো তেওঁ কিছুদিন কাম কৰিছিল।
ৰাজনৈতিক জীৱন
২০১১ চনত যেতিয়া আম আদমি পাৰ্টী- এ যেতিয়া ৰাজধানী দিল্লীত দুৰ্নীতি বিৰোধী অভিযান আৰম্ভ কৰিছিল, তেতিয়া আতিশী আম আদমি পাৰ্টীৰ প্ৰতি আকৰ্ষিত হয়। ২০১৩ চনত তেওঁ বৰ্তমানৰ দিল্লীৰ মুখ্যমন্ত্ৰী অৰবিন্দ কেজৰিৱালৰ নেতৃত্বত পাৰ্টীৰ বিভিন্ন নীতি প্ৰস্তুত কৰিছিল আৰু একে বছৰতে তেওঁক দলৰ মুখপাত্ৰ হিচাপে নিযুক্তি দিয়া হৈছিল।
মাৰ্লিনা মধ্য প্ৰদেশৰ খাণ্ডৱা জিলাৰ জল সত্যাগ্ৰহৰ সৈতে ঘনিষ্ঠভাৱে জড়িত আছিল আৰু ঐতিহাসিক প্ৰতিবাদৰ সময়ত অলক আগৰৱালাৰ অভিযানৰ নেতৃত্ব দিয়া আপ নেতা আৰু কৰ্মীসকলক, লগতে ইয়াৰ পিছত হোৱা আইনী যুঁজৰ সময়ত সমৰ্থন আগবঢ়াইছিল। ২০২০ চনৰ নিৰ্বাচনৰ পিছত, তেওঁক গোৱাৰ "আপ"ৰ ভাৰপ্ৰাপ্ত বিষয়া হিচাপে নিযুক্তি দিয়া হৈছিল।
২০১৯ লোকসভা নিৰ্বাচন
আতিশীক ২০১৯ ৰ লোকসভা নিৰ্বাচনৰ বাবে পূৱ দিল্লীৰ ভাৰপ্ৰাপ্ত বিষয়া হিচাপে নিযুক্ত কৰা হৈছিল। তেওঁ ২০১৯ চনৰ নিৰ্বাচনত আম আদমি পাৰ্টীৰ প্ৰাৰ্থী হিচাপে প্ৰতিদ্বন্দ্বিতা কৰিছিল। তেওঁ বিজেপিৰ প্ৰাৰ্থী গৌতম গম্ভীৰৰ হাতত ৪.৭৭ লাখ ভোটৰ ব্যৱধানত পৰাজিত হয় আৰু তৃতীয় স্থানতে সন্তুষ্ট থাকে।
২০২০ চনৰ বিধানসভা নিৰ্বাচন
আতিশী বৰ্তমান দিল্লী বিধানসভা-ৰ এগৰাকী সদস্য। তেওঁ দক্ষিণ দিল্লীৰ কালকাজি সমষ্টিক প্ৰতিনিধিত্ব কৰিছে। তেওঁ বিজেপিৰ ধৰ্মবীৰ সিংক ১১,৪২২টা ভোটৰ ব্যৱধানত পৰাস্ত কৰিবলৈ সক্ষম হৈছিল।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় ৰাজনীতিবিদ শ্ৰেণী:ভাৰতীয় শিক্ষাবিদ
মাধৱদেৱৰ জন্মস্থান
পঞ্চদশ শতিকাৰ মাজভাগত কছাৰীৰ আক্ৰমণত মাধৱদেৱৰ পিতৃ লামকণা গিৰি বা গোবিন্দগিৰিৰ পৰিবাৰ মনোৰমা আইৰ সৈতে বৰদোৱাৰ পৰা উজাই আহি থকা অৱস্থান নাৰায়ণপুৰৰ ৰাজবিষয়া হৰিশিঙা বৰা উজীৰে উদ্ধাৰ কৰি নিজৰ লগতে আনি কাচিকটা নৈৰ কাষত অৱস্থিত উজীৰৰ ঘৰত ৰাখিছিল। সেই সময়ত মনোৰমা আই ৫ মহীয়া গৰ্ভৱৰ্তী আছিল বুলিও জনা যায়। গুৰু চৰিত পুথিত মাধৱৰ পিতৃ-মাতৃ সহিতে গোবিন্দগিৰিয়ে উজীৰৰ নিজৰ ঘৰত আৰু টোলৰ ভিতৰতে বেলেগে ঘৰ কৰি মাধৱৰ ৯ বছৰ বয়সলৈকে বাস কৰিছিল বুলি তথ্য পোৱা যায়। পিছে ওঠৰ শতিকাৰ শেষৰ দশক দুটাত হোৱা প্ৰজা বিদ্ৰোহ আৰু মানৰ অত্যাচাৰত এই অঞ্চল বিশেষভাৱে বিধ্বস্ত হয় ফলত সকলো এৰাবাৰীত পৰিণত হৈ হাবি জংঘলেৰে আৱৰি ধৰে। ফলত লাহে লাহে মানুহৰ স্মৃতিৰপৰা আঁতৰ হৈ মাধৱদেৱৰ জন্মস্থান ৰূপে প্ৰকৃত স্থানখিনি নিৰ্ণয় কৰা কঠিন হৈ পৰে।
মাধৱদেৱৰ জন্মস্থান, লেতেকুপুখুৰী
মহাপুৰুষ মাধৱদেৱৰ জন্মস্থানখনি ১৯৫৬ চনত লখিমপুৰ জিলাৰ নাৰায়ণপুৰ অঞ্চলৰ খেৰাজখাট মৌজাৰ লেতেকুপুখুৰী নামেৰে ঠাইত (পূবে ৰঙাজান, পশ্চিমে- ডিক্ৰং, উত্তৰে বৰবালি আৰু দক্ষিণে- ঢেকেৰীজান)স্থানীয় ৰাইজে উদ্ধাৰ কৰে আৰু মাজুলীৰ উত্তৰ কমলাবাৰী সত্ৰৰ তেতিয়াৰ সত্ৰাধিকাৰ শ্ৰীশ্ৰীকমলাকান্ত দেৱগোস্বামীয়ে প্ৰতিষ্ঠা কৰে। বৰ্তমান নাৰায়ণপুৰ অঞ্চলৰ লেতেকুপুখুৰীস্থিত শ্ৰীশ্ৰীমাধৱদেৱৰ জন্মস্থানখনি লেতেকুপুখুৰী থান নামেৰে জনাজাত। বৰ্তমান মাধৱদেৱৰ জন্মস্থানখন এখন সমিতিয়ে পৰিচালনা কৰি আছে। সত্ৰখনিত মুঠ ৩১ বিঘা ভূমি আছে। ইয়াত লেতেকুপুখুৰী মূল নামঘৰ অতিথিশালাৰ লগতে মাধৱদেৱৰ মূল ভেটিতো আছে। এই স্থানত শংকৰদেৱ আৰু মাধৱদেৱৰ মিলনৰ সময়ত ব্যৱহৃত এটি গছা আছে। বৈষ্ণৱ ধৰ্মীয় পূজা-অৰ্চনাৰ বাবে থানভাগিৰ যথেষ্ট খ্যাতি আছে। উৎসৱ-পাৰ্বন হিচাপে থানভাগিত বিহু, শংকৰ-মাধৱ আৰু বদলা পদ্ম আতাৰ জন্ম আৰু মৃত্যু তিথি, শ্ৰীকৃষ্ণ জন্মাষ্টমী, ফাকুৱা, ৰাস আদিৰ লগতে দৈনন্দিন নাম প্ৰসংগ, ভাগৱত পাঠ আৰু আইসকলৰ নাম-প্ৰসংগ চলে। এইবোৰৰ উপৰিও এই থানভাগিৰ লগতে এখন কলা-সংস্কৃতিৰ স্কুল আৰু এখন হাইস্কুল আছে।
জন্মস্থান আৰু বিতৰ্ক
মহাপুৰুষ মাধৱদেৱৰ জন্মস্থান সম্পৰ্কত বিংশ শতিকাত যথেষ্ট বিতৰ্ক চলি আছিল আৰু তাৰ প্ৰভাৱ কিছুদিন আগলৈকে থাকিল। সেই বিতৰ্ক অনুসৰি নাৰায়ণপুৰ অঞ্চলৰ ৰঙাজান গাঁৱতহে মাধৱদেৱৰ জন্ম হৈছিল বুলি একাংশ ভকতে দাবী কৰিছিল। এই বিতৰ্কৰ বাবেই ১৯৫৪ চনত তেতিয়াৰ বিধায়ক বাগ্মীবৰ নীলমণি ফুকনক সভাপতি হিচাপে লৈ মাধৱদেৱ জন্মস্থান অনুসন্ধান সমিতি গঠন কৰিছিল। এই অনুসন্ধান সমিতিয়ে দিয়া সিদ্ধান্তসমূহৰ ভিতৰত প্ৰধানকৈ আছিল প্ৰথমতে, নাৰায়ণপুৰত উজীৰ বৰাৰ টোলত লেতেকুপুখুৰীৰ পাৰত মহাপুৰুষ মাধৱদেৱৰ জন্ম হয়। এই বিষয়ে চৰিত পুথি, কিংবদন্তী আৰু ভৌগোলিক সীমা একমত। দ্বিতীয়তে, এই লেতেকুপুখুৰী কাছিকটা নৈ আৰু পিছলা নৈৰ মাজত হ'ব। গতিকে একমাত্ৰ ভৌগলিক পৰিস্থিতিৰ ফালৰ পৰাই বৰ্তমানৰ পিছলা নৈ সোতৰ সোঁহাতে থকা ৰঙ্গতি পুখুৰী মাধৱদেৱৰ জন্মস্থান লেতেকুপুখুৰী হব নোৱাৰে। ০২-০৫-১৯৫৪ তাৰিখে (১৯ বহাগ, ১৮৭৬ শক)নীলমণি ফুকন (এম.এল.এ)-ৰ সভাপতিত্বত বহা এখন ৰাজহুৱা সভাত বৰ্তমানৰ স্থানখিনিকে মাধৱদেৱৰ জন্মস্থান বুলি সিদ্ধান্ত গ্ৰহণ কৰে আৰু মাজুলীৰ উত্তৰ কমলাবাৰী সত্ৰৰ তেতিয়াৰ সত্ৰাধিকাৰ কমলাকান্ত দেৱগোস্বামীয়ে ১৯৫৬ চনত ইয়াৰ পুনৰ প্ৰতিষ্ঠা কৰে। বৰ্তমান থানখনি সকলো ভকত বৈষ্ণৱৰ বাবে পবিত্ৰ ভূমি বুলি গণ্য হৈছে।
মাধৱদেৱৰ জন্মস্থান, উজীৰৰ টোল
গুৰুচৰিতৰ আঁত ধৰি একাংশই হৰিশিঙা বৰা উজীৰৰ টোলত মাধৱদেৱৰ জন্ম হয় বুলি একাংশই নিশ্চিত কৰি অঞ্চলটোৰ পুৰ্বৰ বাসিন্দা আৰু আঢ্যৱন্ত লোকৰ সহায়ত উজীৰৰ টোল বুলি ৰঙাজান অঞ্চলৰ ১৫ পূৰা মাটিৰে উত্তৰে পাঁচটি আৰু পূবে পাঁচটি পুৰণি বৰ পুখুৰী আৰু ঢাপেৰে বৃহত বাহিৰ টোল, আহল বহল ছয়টি ঘৰৰ ভেটি আৰু ঢাপেৰে সৈতে এটি ভিতৰ টোলৰ উপযোগী স্থান চিনাক্তকৰণ কৰি ইয়াকে উজীৰৰ টোল হব বুলি ঠাৱৰ কৰে। ১৯২৬ চনৰ পৰাই উজীৰৰ টোলতে মাধৱদেৱৰ জন্মস্থান বুলি সাধাৰণভাৱে নামঘৰ সাজি নাম-কীৰ্তন কৰাৰ ব্যৱস্থাৰে মাধৱদেৱৰ জন্মস্থান, উজীৰৰ টোল, ৰঙাজান’ প্ৰতিষ্ঠা হয় বুলিব পাৰি। পৰৱৰ্তী সময়ত মাধৱদেৱৰ জন্মস্থান নিৰ্ণয়ৰ ক্ষেত্ৰত স্থানীয় লোকৰ মতভেদ হোৱা দেখা যায়। শ্ৰীশ্ৰীমাধৱদেৱৰ জন্মস্থান নিৰ্ণয় কৰিবৰ বাবে ১৯৫৬ চনত সাহিত্যিক তথা শ্ৰীমন্ত শংকৰদেৱ সংঘৰ তদানীন্তন পদাধিকাৰ পণ্ডিত ডিম্বেশ্বৰ নেওগদেৱৰ সভাপতিত্বত গঠিত হোৱা জন্মস্থান নিৰ্ণয় সমিতিয়ে কাচিকটাৰ এৰাসুঁতিত শিলডুবিৰ সমীপ্যই তদুপৰি প্ৰথম আৰু প্ৰধানকৈ ৰাজবিষয়াৰ উপযোগী টোলৰ সুস্পষ্ট নিদৰ্শনে’ ৰঙাজান জন্মস্থান খনিকেই গুৰুজনাৰ জন্মস্থান বুলি মত দিয়ে। ফলত আজিও মাধৱদেৱৰ জন্মস্থান সম্পৰ্কে ভ্ৰান্তি আঁতৰা নাই। সেইবাবে ৰঙাজান আৰু লেতেকুপুখুৰী দুয়ো ঠাইতে মাধৱদেৱৰ জন্মস্থান বুলি দুয়োপক্ষই দাবী কৰি আহিছে।
কেৰাচিন লেম্প
thumb|চুইছ ফ্লেট-ৱিক কেৰাচিন লেম্প। সোঁফালে ওলাই অহা নবটোৱে বাতিটো মিলায়, আৰু সেয়েহে শিখাৰ আকাৰ।
হাৰিকেন চাকি বা কেৰাচিনৰ চাকি (কিছুমান দেশত পেৰাফিন লেম্প বুলিও জনা যায়) হৈছে এক প্ৰকাৰৰ পোহৰসঁজুলি যি য়ে কেৰাচিনক ইন্ধন হিচাপে ব্যৱহাৰ কৰে। হাৰিকেন চাকিবোৰত পোহৰৰ উৎস হিচাপে এটা বাতি বা মেণ্টেল থাকে, কাঁচৰ চিমনি বা গ্লোবৰ দ্বাৰা সুৰক্ষিত; চাকিবোৰ টেবুলএখনত ব্যৱহাৰ কৰা হ'ব পাৰে, বা পোৰ্টেবল লাইটিংৰ বাবে হাতত ধৰা লণ্ঠন ব্যৱহাৰ কৰা হ'ব পাৰে। তেলৰ চাকিৰ দৰে, সেইবোৰ বিদ্যুৎ অবিহনে পোহৰ ৰখাৰ বাবে উপযোগী, যেনে গ্ৰাম্য বৈদ্যুতিকৰণ নোহোৱা অঞ্চলত, বিদ্যুৎ বিভ্ৰাটৰ সময়ত বৈদ্যুতিকৰণ কৰা এলেকাত, কেম্পচাইটত, আৰু নাওত। তিনি প্ৰকাৰৰ কেৰাচিন লেম্প আছে: ফ্লেট-ৱিক, চেণ্ট্ৰেল-ড্ৰাফ্ট (টিউবুলাৰ ৰাউণ্ড ৱিক), আৰু মেণ্টেল লেম্প। পোৰ্টেবল ব্যৱহাৰৰ বাবে নিৰ্ধাৰিত কেৰাচিন লণ্ঠনবোৰত এটা সমতল বাতি থাকে আৰু ই ডেড-ফ্লেম, হট-ব্লাষ্ট, আৰু কোল্ড-ব্লাষ্ট প্ৰকাৰত তৈয়াৰ কৰা হয়।
আফ্ৰিকা আৰু এছিয়াৰ গ্ৰাম্য অঞ্চলত পোহৰৰ বাবে কেৰাচিনৰ চাকি বহুলভাৱে ব্যৱহাৰ কৰা হয়, য'ত বিদ্যুৎ বিতৰণ কৰা নহয় বা অত্যাধিক ব্যয়বহুল হয়। ২০০৫ চনলৈকে, কেৰাচিন আৰু অন্যান্য ইন্ধন-আধাৰিত আলোকসজ্জা পদ্ধতিবোৰে প্ৰতি বছৰে আনুমানিক ৭৭ বিলিয়ন লিটাৰ (২০ বিলিয়ন আমেৰিকান গেলন) ইন্ধন ব্যৱহাৰ কৰে, যি প্ৰতিদিনে ৮.০ নিযুত গিগাজুল (১.৩ নিযুত বেৰেল তেলৰ সমতুল্য)ৰ সমান। ই প্ৰতি বছৰে ৭৬ বিলিয়ন লিটাৰ (২০ বিলিয়ন আমেৰিকান গেলন) বাৰ্ষিক আমেৰিকা যুক্তৰাষ্ট্ৰৰ জেট-ইন্ধন ব্যৱহাৰৰ সৈতে তুলনীয়।
ইতিহাস
১৮৪৬ চনত আব্ৰাহাম পাইনো গেছনাৰে কয়লাৰ পৰা ডিষ্টিল কৰা পোহৰৰ বাবে তিমি তেলৰ বিকল্প উদ্ভাৱন কৰে। পিছত পেট্ৰ'লিয়ামৰ পৰা তৈয়াৰ কৰা কেৰাচিন এক জনপ্ৰিয় পোহৰইন্ধন হৈ পৰে। কেৰাচিন লেম্পৰ আধুনিক আৰু আটাইতকৈ জনপ্ৰিয় সংস্কৰণবোৰ পিছলৈ পোলেণ্ডৰ উদ্ভাৱক আৰু ফাৰ্মাচিষ্ট ইগনেচি Łukasiewic য়ে ১৮৫৩ চনত লভিভত নিৰ্মাণ কৰিছিল।   এইটো পাচলি বা শুক্ৰাণুতেল জ্বলাবলৈ প্ৰস্তুত কৰা চাকিৰ তলত এক গুৰুত্বপূৰ্ণ উন্নতি আছিল।
ফ্লেট-ৱিক লেম্প
thumb|ৱেকা পাছ ৰেলৱেত নিউজিলেণ্ড ৰেলৱেৰ চাকি। ফ্লেট-ৱিক লেম্প হৈছে এক সৰল প্ৰকাৰৰ কেৰাচিন লেম্প, যি কেশিকা কাৰ্যৰ দ্বাৰা বাতিৰ মাজেৰে উলিওৱা কেৰাচিন জ্বলায়। যদি এই ধৰণৰ চাকি ভঙা হয়, ই সহজে জুই আৰম্ভ কৰিব পাৰে। ফ্লেট-ৱিক লেম্প এটাত ইন্ধন টেংক (ফন্ট) থাকে, যাৰ সৈতে লেম্প বাৰ্ণাৰ সংলগ্ন থাকে। ইন্ধন টেংকৰ সৈতে সংলগ্ন, চাৰিটা প্ৰং-এ গ্লাছ চিমনিধৰি ৰাখে, যি জুই উৰি যোৱাপ্ৰতিহত কৰিবলৈ কাম কৰে আৰু তাপীয়ভাৱে প্ৰেৰিত ড্ৰাফ্ট এটা উন্নত কৰে। ইন্ধনৰ সম্পূৰ্ণ দহনৰ বাবে সঠিক খচৰা সৃষ্টি কৰিবলৈ গ্লাছ চিমনিটোক "ডিঙি" বা সামান্য সংকোচনৰ প্ৰয়োজন; খচৰাখনে জুইৰ ওপৰেৰে অধিক বায়ু (অক্সিজেন) কঢ়িয়াই আনে, যি এক ধোঁৱাবিহীন পোহৰ প্ৰস্তুত কৰাত সহায় কৰে, যি মুকলি শিখা উৎপন্ন হোৱাতকৈ অধিক উজ্জ্বল।
চিমনিটো অধিক গুৰুত্বপূৰ্ণ কৰ্তব্যৰ বাবে ব্যৱহাৰ কৰা হয়। মেণ্টেল/ৱিক ধাৰকৰ বাহিৰৰ কাষৰ চাৰিওফালে ছিদ্ৰ থাকে। যেতিয়া লণ্ঠনটো জ্বলোৱা হয় আৰু চিমনি এটা সংলগ্ন কৰা হয়, তাপীয়ভাৱে প্ৰেৰিত খচৰাটোৱে এই ছিদ্ৰবোৰৰ মাজেৰে বায়ু টানি আনে আৰু আপোনাৰ ঘৰৰ চিমনিৰ দৰে মেণ্টেলৰ ওপৰেৰে পাৰ হৈ যায়। ইয়াৰ শীতল প্ৰভাৱ আছে আৰু মেণ্টেলটো অত্যাধিক গৰম হোৱাৰ পৰা ৰক্ষা কৰে। সঠিকভাৱে স্থাপন কৰা চিমনি অবিহনে, এক নিৰ্দিষ্ট সুৰক্ষা স্থিতি বিদ্যমান। এইটো আৰু অধিক গুৰুত্বপূৰ্ণ যদি আলাদিনৰ চাকি ব্যৱহাৰ কৰে। দ্ৰুত বায়ু-প্ৰবাহ প্ৰেৰিত কৰিবলৈ সেইবোৰত পাতল চিমনি ও থাকে। ব্যৱহাৰ কৰা লণ্ঠনৰ প্ৰকাৰ নিৰ্বিশেষে এই তথ্যবোৰ মানি চলিব লাগে।
লেম্প বাৰ্ণাৰত এটা সমতল বাতি থাকে, সাধাৰণতে কপাহেৰে তৈয়াৰ কৰা হয়। বাতিৰ তলৰ অংশটো ফন্টত ডুব যায় আৰু কেৰাচিন শোষণ কৰে; বাতিৰ ওপৰৰ অংশটো লেম্প বাৰ্ণাৰৰ ৱিক টিউবৰ পৰা বাহিৰলৈ প্ৰসাৰিত হয়, য'ত এক ৱিক-এডজাষ্টমেণ্ট মেকানিজম অন্তৰ্ভুক্ত থাকে। ৱিক টিউবৰ ওপৰত বাতিৰ কিমান অংশ বিস্তাৰিত হয় সেইটো মিলাই শিখা নিয়ন্ত্ৰণ কৰে। ৱিক টিউবে বাতিটো কঢ়িয়ায় আৰু নিশ্চিত কৰে যে সঠিক পৰিমাণৰ বায়ু লেম্প বাৰ্ণাৰত উপনীত হয়। এডজাষ্টমেণ্ট সাধাৰণতে এটা সৰু নবৰ দ্বাৰা কৰা হয় যি ক্ৰিক চলায়, যি হৈছে বাতিৰ বিপৰীতে থকা দাঁতযুক্ত ধাতুৰ স্প্ৰোকেট। যদি বাতিটো অত্যাধিক ওখ হয়, আৰু ৱিক টিউবৰ শীৰ্ষত থকা বাৰ্ণাৰ শঙ্কুৰ বাহিৰত প্ৰসাৰিত হয়, লেম্পটোৱে ধোঁৱা আৰু সূত (জ্বলা নোহোৱা কাৰ্বন) প্ৰস্তুত কৰিব। যেতিয়া চাকিটো জ্বলোৱা হয়, বাতিটোৱে জ্বলা-পোৰা শোষণ কৰা কেৰাচিনআৰু এক স্পষ্ট, উজ্জ্বল, হালধীয়া শিখা প্ৰস্তুত কৰে। কেৰাচিন জ্বলাৰ লগে লগে, বাতিৰ কেশিকা ক্ৰিয়াই ইন্ধনটেংকৰ পৰা অধিক কেৰাচিন টানি আনে। সকলো কেৰাচিন ফ্লেট-ৱিক লেম্পত ডেড-ফ্লেম বাৰ্ণাৰ ডিজাইন ব্যৱহাৰ কৰা হয়, য'ত শিখাটো তলৰ পৰা ঠাণ্ডা বতাহ খুৱাই দিয়া হয়, আৰু ওপৰৰ গৰম বায়ু প্ৰস্থান কৰে।
এই প্ৰকাৰৰ লেম্প ৰেলৱেৰ দ্বাৰা বহুলভাৱে ব্যৱহাৰ কৰা হৈছিল, ৰেলৰ সন্মুখ আৰু পিছফালে আৰু হাতৰ সংকেতৰ বাবে, ইয়াৰ নিৰ্ভৰযোগ্যতাৰ বাবে। যি সময়ত মুখ্য চহৰবোৰৰ বাহিৰত নিশা কিছুমান প্ৰতিযোগিতামূলক পোহৰৰ উৎস আছিল, এই চাকিবোৰৰ সীমিত উজ্জ্বলতা পৰ্যাপ্ত আছিল আৰু সতৰ্কবাণী বা সংকেত হিচাপে কাম কৰিবলৈ পৰ্যাপ্ত দূৰত্বত দেখা গৈছিল।
কেন্দ্ৰীয়-খচৰা (নলীকাৰ ঘূৰণীয়া বাতি) লেম্প
thumb|"চেণ্ট্ৰেল-ড্ৰাফ্ট" টিউবুলাৰ-ৱিক কেৰাচিন লেম্প কেন্দ্ৰীয়-ড্ৰাফ্ট লেম্প বা আৰ্গেণ্ড লেম্পে ফ্লেট-ৱিক লেম্পৰ দৰে একে ধৰণে কাম কৰে। বাৰ্ণাৰটোত ওখ কাঁচৰ চিমনি এটা আছে, প্ৰায় ১২ ইঞ্চি ওখ বা (৩০০ মিমি) ওখ, এই লেম্পটো সঠিকভাৱে জ্বলিবলৈ প্ৰয়োজনহোৱা শক্তিশালী খচৰা প্ৰদান কৰিবলৈ, বাৰ্ণাৰটোত সাধাৰণতে কপাহৰ দ্বাৰা তৈয়াৰ কৰা বাতি এটা ব্যৱহাৰ কৰা হয়, যি টোকা এটাত ঘূৰাই বহল, সমতল ৱিকেৰে তৈয়াৰ কৰা হয়, যাৰ চিমটো তাৰ পিছত একেলগে চিলাই কৰি সম্পূৰ্ণ বাতি গঠন কৰা হয়। তাৰ পিছত নলীকাৰ বাতিটো "কেৰিয়াৰ"ত লগোৱা হয়, যি হৈছে এক প্ৰকাৰৰ দাঁতযুক্ত ৰেক যি বাৰ্ণাৰৰ ৱিক-ৰেইজিং মেকানিজমৰ গিয়াৰত জড়িত হয় আৰু বাতিটো ওপৰলৈ উঠা আৰু নমাই দিব দিয়ে। ৱিকটো ভিতৰৰ আৰু বাহিৰৰ ৱিক টিউবৰ মাজত চলোৱা হয়; ভিতৰৰ ৱিক টিউবে (কেন্দ্ৰীয় খচৰা নলী) "কেন্দ্ৰীয় খচৰা" বা খচৰা প্ৰদান কৰে যি ফ্লেম স্প্ৰেডাৰক বায়ু যোগান ধৰে। যেতিয়া লেম্পটো জ্বলোৱা হয়, কেন্দ্ৰীয় ড্ৰাফ্ট টিউবে শিখা বিস্তাৰকক বায়ু যোগান ধৰে যি জুইৰ ৰিংলৈ জুই বিয়পাই দিয়ে আৰু চাকিটো পৰিষ্কাৰভাৱে জ্বলিবলৈ দিয়ে।
Mantle lamp
thumb|এটা ৮৫ মিমি চান্স ব্ৰাদাৰ্ছ ইনকেণ্ডেচেণ্ট পেট্ৰ'লিয়াম বাষ্প স্থাপন, যি ১৯৭৬ চনলৈকে চামবাৰ্গ হেড লাইটহাউচৰ বাবে পোহৰ প্ৰস্তুত কৰিছিল। "চেণ্ট্ৰেল-ড্ৰাফ্ট" লেম্পৰ এক তাৰতম্য হৈছে মেণ্টেল লেম্প। মেণ্টেলহৈছে বাৰ্ণাৰৰ ওপৰত ৰখা কাপোৰেৰে তৈয়াৰ কৰা প্ৰায় নাশপাতিৰ আকৃতিৰ জাল। মেণ্টেলত সাধাৰণতে থোৰিয়াম বা অন্যান্য বিৰল-পৃথিৱীৰ লৱণ থাকে; প্ৰথমে কাপোৰজ্বলা ব্যৱহাৰ কৰা হয়, আৰু বিৰল-পৃথিৱীৰ লৱণবোৰ অক্সাইডলৈ ৰূপান্তৰিত হয়, যাৰ ফলত এক অতি ভঙ্গুৰ গাঁথনি থাকে, যি বাৰ্ণাৰ শিখাৰ তাপৰ সংস্পৰ্শলৈ অহাৰ পিছত চিৰা (উজ্জ্বলভাৱে জিলিকি উঠে)। মেণ্টেল লেম্পবোৰ সমতল বা ঘূৰণীয়া-ৱিক লেম্পতকৈ যথেষ্ট উজ্জ্বল, বগা পোহৰ প্ৰস্তুত কৰে আৰু অধিক তাপ সৃষ্টি কৰে। মেণ্টেল লেম্পবোৰে সাধাৰণতে ফ্লেট-ৱিক লেম্পতকৈ দ্ৰুতগতিত ইন্ধন ব্যৱহাৰ কৰে, কিন্তু কেন্দ্ৰ-ড্ৰাফ্ট ৰাউণ্ড-ৱিকতকৈ লেহেম, কিয়নো সেইবোৰ জুইৰ পৰা অহা সকলো পোহৰ ৰখাৰ সলনি এটা সৰু শিখা গৰম কৰাৰ ওপৰত নিৰ্ভৰ কৰে।
মেণ্টেল লেম্পবোৰ লেম্পশ্বেডৰ পৰা লাভান্বিত হ'বলৈ প্ৰায় সদায়ে উজ্জ্বল হয়, আৰু ঠাণ্ডা বতৰত এটা সৰু অট্টালিকা গৰম কৰিবলৈ কেইটামান মেণ্টেল লেম্প পৰ্যাপ্ত হ'ব পাৰে। মেণ্টেল লেম্প, যিতাত সেইবোৰে কাম কৰে তাপমাত্ৰাৰ বাবে, বেছি গোন্ধ উৎপন্ন নকৰে, কেৱল প্ৰথমজ্বলা বা নিৰ্বাপিত হোৱাৰ বাহিৰে সমতল আৰু ঘূৰণীয়া-ৱিক লেম্পৰ দৰে, সেইবোৰ উজ্জ্বলতাৰ বাবে মিলাব পাৰি; অৱশ্যে, সাৱধানতা ব্যৱহাৰ কৰিব লাগিব, কিয়নো যদি অত্যাধিক ওখ হয়, লেম্প চিমনি আৰু মেণ্টেল ক'লা ঠাইৰ সৈতে আৱৰি থাকিব পাৰে। অত্যাধিক ওখ লেম্প এটাদ্ৰুততাৰে প্ৰত্যাখ্যান কৰিলে ইয়াৰ সূত ক্ষতিহীনভাৱে জ্বলি যাব, কিন্তু যদি সোনকালে ধৰা নপৰে, তেন্তে সূতটো নিজেই জ্বলিব পাৰে, আৰু "পলাতক চাকি" অৱস্থাৰ ফলত হ'ব পাৰে।
সকলো চাপবিহীন মেণ্টেল লেম্প আৰ্গেণ্ড লেম্পৰ ওপৰত আধাৰিত যাক ক্লেমণ্ড বাস্কেট মেণ্টেলৰ দ্বাৰা উন্নত কৰা হৈছিল। এই চাকিবোৰ ১৮৮২ চনৰ পৰা ডব্লিউডব্লিউআইআইৰ অলপ পিছতজনপ্ৰিয় আছিল, যেতিয়া গ্ৰাম্য বৈদ্যুতিকৰণে সেইবোৰঅপ্ৰচলিত কৰি তুলিছিল। আলাদিন লেম্পছ আজি এই ষ্টাইল লেম্পৰ একমাত্ৰ নিৰ্মাতা। আনকি তেওঁলোকেও, এতিয়া পুৰণি ষ্টাইলৰ লেম্পৰ সৈতে খাপ খোৱা বৈদ্যুতিক ফিক্সাৰবিপণন কৰি আছে।
জাহাজৰ চলাচলৰ বাবে লাইটহাউচ বীকনত ডাঙৰ স্থিৰ চাপযুক্ত কেৰাচিন মেণ্টেল লেম্প ব্যৱহাৰ কৰা হৈছিল, আগতে ব্যৱহৃত তেলৰ চাকিতকৈ উজ্জ্বল আৰু কম ইন্ধন ব্যৱহাৰৰ সৈতে। গেছ মেণ্টেল লেম্পৰ এটা প্ৰাৰম্ভিক সংস্কৰণ, কেৰাচিন এটা গৌণ বাৰ্ণাৰৰ দ্বাৰা বাষ্পীভূত কৰা হৈছিল, যি কেন্দ্ৰীয় ড্ৰাফ্ট যোগান ধৰা কেৰাচিন টেংকটোক হেঁচা দিছিল। সকলো গেছ মেণ্টেল লেম্পৰ দৰে, বাৰ্ণাৰৰ একমাত্ৰ উদ্দেশ্য হৈছে মেণ্টেল গৰম কৰা শিখাটো ধৰি ৰখা, যি বাতিৰ ততোধিক উজ্জ্বল ৪-৫ গুণ। কোলমেন কেম্পিং লণ্ঠন হৈছে এই ধৰণৰ চাকিৰ পোনপটীয়া বংশধৰ।
কেৰাচিন লণ্ঠন
left|thumb|ডেড-ফ্লেম কেৰাচিনৰ লণ্ঠন, যাক "বাৰ্ণ লণ্ঠন" বা "হাৰিকেন লণ্ঠন" বুলিও কোৱা হয়, ই হৈছে পোৰ্টেবল আৰু বাহিৰৰ ব্যৱহাৰৰ বাবে তৈয়াৰ কৰা এক ফ্লেট-ৱিক লেম্প। এইবোৰ চ'ল্ডাৰ বা ক্ৰিম্প-টুগেদাৰ শ্বীট-মেটাল ষ্টেম্পিংৰে তৈয়াৰ কৰা হয়, টিন-প্লেটেড শ্বীট ষ্টীল হৈছে আটাইতকৈ সচৰাচৰ সামগ্ৰী, তাৰ পিছত পিতল আৰু তাম। ইয়াত তিনি প্ৰকাৰ আছে: ডেড-ফ্লেম, হট-ব্লাষ্ট, আৰু শীতল-বিস্ফোৰণ। গৰম-বিস্ফোৰণ আৰু শীতল-বিস্ফোৰণ দুয়োটা ডিজাইনক নলীকাৰ লণ্ঠন বুলি কোৱা হয় আৰু ই ডেড-ফ্লেম লেম্পতকৈ সুৰক্ষিত, কিয়নো টিপিং অভাৰ এ টিপিং য়ে বাৰ্ণাৰলৈ অক্সিজেনৰ প্ৰবাহ কাটি দিয়ে আৰু ছেকেণ্ডৰ ভিতৰতজুই নুমুৱাব। thumb|হট-ব্লাষ্ট thumb|কোল্ড-ব্লাষ্ট ১৮৫০ আৰু ১৮৬০-ৰ দশকৰ আটাইতকৈ পুৰণি পোৰ্টেবল কেৰাচিন "গ্লাছ গ্লোব" লণ্ঠনবোৰ ডেড-ফ্লেম প্ৰকাৰৰ আছিল, অৰ্থাৎ ইয়াত এটা খোলা বাতি আছিল, কিন্তু বাৰ্ণাৰৰ তলত ভেণ্টৰ সংমিশ্ৰণ আৰু ওপৰৰ চিমনিৰ সৈতে ওপৰলৈ প্ৰবাহ কঠোৰভাৱে নিয়ন্ত্ৰণ কৰা হৈছিল। ইয়াৰ ফলত কাষৰ পৰা কাষৰ ড্ৰাফ্টবোৰ আঁতৰ কৰাৰ প্ৰভাৱ পৰিছিল আৰু এনেদৰে উন্মুক্ত শিখাএটাৰ সৈতে হ'ব পৰা ফ্লিকাৰিং যথেষ্ট হ্ৰাস বা আনকি আঁতৰ কৰা হৈছিল।
পিছৰ লণ্ঠন, যেনে গৰম-বিস্ফোৰণ আৰু ঠাণ্ডা-বিস্ফোৰণ লণ্ঠনে এই বায়ুপ্ৰবাহ নিয়ন্ত্ৰণক আংশিক বা সম্পূৰ্ণৰূপে "ডিফ্লেক্টৰ" বা "বাৰ্ণাৰ শঙ্কু"ত আৱদ্ধ কৰি আৰু তাৰ পিছত বায়ুক বাতিত দহনৰ বাবে যোগান ধৰাৰ বাবে চেনেল কৰি আৰু একে সময়তে দহনৰ বাবে বায়ু গৰম কৰি তুলিছিল।
ইয়াৰ নিৰ্মাণত ব্যৱহৃত ধাতুৰ নলীৰ বাবে "নলীকাৰ লণ্ঠন" বুলিও জনা জাত হট-ব্লাষ্ট ডিজাইনটো জন এইচ আৰউইনে আৱিষ্কাৰ কৰিছিল আৰু পেটেন্টত উল্লেখ কৰা অনুসৰি, "লণ্ঠন নিৰ্মাণৰ এক নতুন পদ্ধতি, যাৰ দ্বাৰা বতাহে জুইনু নুমুৱাবলৈ এনেদৰে কাম কৰাৰ পৰিৱৰ্তে, ইয়াৰ নিৰ্বাপনক সমৰ্থন বা বাহাল ৰখাত সহায় কৰে আৰু প্ৰতিৰোধ কৰে।" এই উন্নতিয়ে আৱশ্যকীয়ভাৱে পুনঃনিৰ্দেশিত বতাহ যি সাধাৰণতে এক অসুৰক্ষিত ডেড-ফ্লেম লণ্ঠনৰ শিখা নুমুৱাব পাৰে, তাৰ পৰিৱৰ্তে ইন্ধনৰ দহনক প্ৰকৃততে সমৰ্থন আৰু প্ৰচাৰ কৰিবলৈ বাৰ্ণাৰলৈ পুনঃনিৰ্দেশিত, লেহেম, পূৰ্ব-গৰম কৰা হয়।
পিছত, ইৰউইনে. এই ডিজাইনটো তেওঁৰ আগৰ "হট-ব্লাষ্ট" ডিজাইনৰ দৰে, কেৱল অক্সিজেন-হ্ৰাস হোৱা গৰম দহন উপজাত সামগ্ৰীবোৰ পুনৰ নিৰ্দেশিত কৰা হয় আৰু গ্ৰহণকাৰী সামগ্ৰীবোৰ পুনৰ নিৰ্মাণ কৰি বাৰ্ণাৰলৈ পুনৰ সঞ্চালিত হোৱাত বাধা দিয়া হয়, যাতে বায়ুমণ্ডলৰ পৰা কেৱল অক্সিজেন সমৃদ্ধ, সতেজ বায়ু হে লেম্পলৈ টানি অনা হয় ("সতেজ বায়ুৰ বাবে ইনলেটবোৰ দহন, দহনৰ বৰ্ধিত প্ৰবাহৰ পৰা বাহিৰত ৰখা হয়।  আৰু কোৱা হৈছে যে সামগ্ৰীবোৰ ইয়াৰ দ্বাৰা [বায়ু গ্ৰহণ] প্ৰৱেশ কৰাত বাধা দিয়া হয়" )। আগৰ "হট-ব্লাষ্ট" ডিজাইনৰ তুলনাত এই ডিজাইনৰ প্ৰাথমিক লাভালাভ আছিল দহনৰ বাবে উপলব্ধ অক্সিজেনৰ পৰিমাণ সৰ্বাধিক কৰা, যাতে কেৱল সতেজ বায়ু বাৰ্ণাৰলৈ যোগান ধৰা হয়, যাৰ ফলত শিখাটোৰ উজ্জ্বলতা আৰু স্থিৰতা বৃদ্ধি হয়।
দহন
সামান্য পৰিমাণৰ গেছ'লিনৰ সৈতে লেম্প ইন্ধন দূষিত হোৱাৰ ফলত ইন্ধনৰ বাবে কম ফ্লেছ পইণ্ট আৰু অধিক বাষ্পৰ চাপ হয়, যাৰ সম্ভাৱ্য বিপদজনক পৰিণাম হয়। বিয়পি পৰা ইন্ধনৰ পৰা বাষ্প জ্বলিব পাৰে; তৰল ইন্ধনৰ ওপৰত আৱদ্ধ বাষ্পৰ ফলত অতিৰিক্ত চাপ আৰু জুই লাগিব পাৰে। বৈদ্যুতিক পোহৰ নোহোৱা এলেকাবোৰত এতিয়াও কেৰাচিনৰ চাকি বহুলভাৱে ব্যৱহাৰ কৰা হয়; দহন পোহৰৰ ব্যয় আৰু বিপদ বহুতো দেশত এটা নিৰন্তৰ চিন্তাৰ বিষয়।
উশাহ
বিশ্ব স্বাস্থ্য সংস্থাই কেৰাচিনক এক প্ৰদূষণকাৰী ইন্ধন বুলি গণ্য কৰে আৰু পৰামৰ্শ দিয়ে যে "চৰকাৰ আৰু চিকিৎসকসকলে লগে লগে ইয়াৰ ঘৰুৱা ব্যৱহাৰৰ প্ৰচাৰ বন্ধ কৰিব"। কেৰাচিনৰ ধোঁৱাত উচ্চ পৰিমাণৰ ক্ষতিকাৰক কণিকা পদাৰ্থ থাকে, আৰু কেৰাচিনৰ ঘৰুৱা ব্যৱহাৰ কৰ্কট ৰোগ, শ্বাসতন্ত্ৰৰ সংক্ৰমণ, হাপানি, যক্ষ্মা, ছানি, আৰু গৰ্ভধাৰণৰ প্ৰতিকূল ফলাফলৰ উচ্চ বিপদাশংকাৰ সৈতে সম্পৰ্কিত।
প্ৰদৰ্শন
ফ্লেট-ৱিক লেম্পত আটাইতকৈ কম পোহৰৰ আউটপুট থাকে, চেণ্টাৰ-ড্ৰাফ্ট ৰাউণ্ড-ৱিক লেম্পত ফ্লেট-ৱিক লেম্পৰ আউটপুটৰ ৩-৪ গুণ থাকে, আৰু চাপযুক্ত লেম্পবোৰৰ আউটপুট এতিয়াও অধিক; পৰিসৰটো ৮ ৰ পৰা ১০০ লুমেনৰ ভিতৰত। প্ৰতিদিনে ৪ ঘণ্টাৰ বাবে ৩৭ লুমেন উৎপাদন কৰা কেৰাচিন লেম্পে প্ৰতি মাহে প্ৰায় ৩ লিটাৰ (৬.৩ আমেৰিকান পিটি; ৫.৩ ইম্প পিটি) কেৰাচিন ব্যৱহাৰ কৰে। ১২.৫৭ লুমেন = ১ চিপি
প্ৰবীণ চন্দ্ৰ দাস
প্ৰবীণ চন্দ্ৰ দাস (Prabin Chandra Das) অসমৰ এগৰাকী লোক-সংস্কৃতিবিদ, গৱেষক, অধ্যাপক, লেখক, সম্পাদক৷ তেখেত গুৱাহাটী বিশ্ববিদ্যালয়ৰ লোক-সংস্কৃতি বিভাগৰ অধ্যাপক আছিল আৰু বিশ্ববিদ্যালয়ৰ শ্ৰেণীসমূহৰ সচিব হিচাপে কাৰ্যনিৰ্বাহ কৰি চাকৰি জীৱনৰপৰা অৱসৰ গ্ৰহণ কৰিছিল৷ অসমৰ লোক-সংস্কৃতিৰ গৱেষণাৰ ক্ষেত্ৰখনলৈ দাসে যথেষ্টখিনি অৱদান আগবঢ়াই থৈ গৈছে৷ তেখেতে অসম চৰকাৰৰ পৰা সাহিত্যিক পেঞ্চন লাভ কৰিছিল৷ ২০২২ চনৰ ৪ ছেপ্তেম্বৰ তাৰিখে তেখেতৰ মৃত্যু হয়৷
তথ্যসূত্ৰ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া শিক্ষাবিদ
মৃতকক দিয়া
মৃতকক দিয়া প্ৰথা হৈছে ঠেঙ্গাল কছাৰী সমাজত পৰিয়ালবৰ্গৰ মঙ্গলাৰ্থে পালন কৰা এক পুৰণি প্ৰথা। বিহু সংক্ৰান্তিত, খেতি বাতিৰ আৰম্ভণিত আৰু সামৰণিত, বেমাৰ আজাৰ,অপায়-অমংগল ইত্যাদি হলে মৃতকক দিয়াৰ নিয়ম পালন কৰা হয়। ঠেঙ্গাল কছাৰীসকলে প্ৰত্যেক বিহুত মৃতকক স্মৰণ কৰি পৰিয়ালটিৰ মঙ্গল কামনা কৰি মৃতকক দিয়ে।
নিয়ম-নীতি
তেওঁলোকে মৃতকক দিয়া অনুষ্ঠানটো ৰান্ধনী শালত কৰে। মৃতকক দিবৰ বাবে ভাত, মাছ, মাংস, মদ, জা-জলপান, তামোল-পাণ আদিৰ প্ৰয়োজন। মৃতক ব্যক্তিয়ে জীৱিত কালত খাই ভাল পোৱা বস্তুও লগত আগবঢ়োৱা হয়। এই সকলোবোৰ দ্ৰব্য কলপাতত সজাই মৃতকৰ উদ্দেশ্যে আগবঢ়াই দিয়ে। এই দ্ৰব্যসমূহ ঌখন কলপাতত সজাই মৃতকৰ বাবে আগবঢ়াই আৰু মৃতকৰ উদ্দেশ্যে এবাটি মদ আগবঢ়োৱা হয়। লগতে চাকি-শলিতাও জ্বলায়। এনেদৰে আগবঢ়োৱাৰ পিছত মৃতকক দিয়া পৰিয়ালৰ জেষ্ঠজনে সেৱা কৰি মৃতকৰ উদ্দেশ্যে কৰি কয় -
বেৰেও নেৰাখে চালেও নেৰাখে নেৰাখে সহোদৰ ভাই মৰা মৃতকে ৰাখিব নোৱাৰিলে ৰাখোঁতা কোনোৱে নাই এনেদৰে মৃতকক দিওঁতে খাদ্যসমূহ মৃতকে কোনেও নেদেখাকৈ খায়হি বুলি বিশ্বাস আছে।
মৃতকক দিয়াৰ অন্য এটা নিয়ম আছে। সেইটো হৈছে পিৰ দিয়া। সাধাৰণতে পিৰ দিওঁতে কেঁচা পিঠাগুড়ি, গুৰ, চেনি, গাখীৰ, আদি দ্ৰব্য আগবঢ়োৱা হয়। এই দ্ৰব্যসমূহ কলপাতত সজাই লৈ পুখুৰীৰ পাৰত সেৱা কৰি মৃতকলৈ সজোৱা পাত পানীত উটুৱাই দিয়া হয়।
তথ্য সংগ্ৰহ
শ্ৰেণী:অসমৰ সংস্কৃতি